
ACTA APOSTOLICAE SEDIS 


COMMENTARIUM OFFICIALE 


ACTA PII PP. XIl 


LITTERAE DECRETALES 


BEATO PIO X PONT. MAX., CONFESSORI, SANCTORUM HONORES DECERNUNTUR 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Cum Christus Iesus, postquam a mortuis resurrexit, attonitis disci- 
pulis ad lacum Tiberiadis se conspiciendum dedit, Petrum suavibus 
hisce verbis est affatus: « Simon Ioannis, diligis me plus his? ». 

Quod cum ter Apostolus modesto ore confirmasset, subiecit Iesus: 
« Pasce agnos meos... pasce oves meas )) (Io. XXI, 15-17). Quibus voci- 
bus Christus omnium hominum multitudinem, quam fuso sanguine et 
acerbitate dolorum redemerat, beato Petro eiusque successoribus tutan- 
dam ac regendam concredidit. 

Hoc igitur Summorum Pontificum proprium, ut et divinum Redemp- 
torem insigniore pietate diligant, quam ceteri homines, et sanctorum 
gregem, luporum rabie furiumque neglecta ferocitate, anxia sollicitu- 
dine pascant ; quin, impendente caede, ut vitae munus pro eo generose 
profundant. 

Quae omnia, cum scilicet eximia virtutis testimonia, tum piae mentis 
ardorem, quibus sincera sanctitas ac boni pastoris natura ostendi solet, 
Pius X, Pontifex Maximus, cuius res gestas quam brevissime persecuturi 
sumus, luculenter praestitit. Sive enim primordia sacerdotii eius animo 
consideres, sive curionem ipsum agentem, sive Mantuae Episcopum con- 

templeris, vel Venetiis, in venustissima urbe, purpura ornatum, sive 
denique respicias atque intuearis ad summum pontificatum elatum, fa- 
tearis oportet eum nullo non tempore eo vitam direxisse ubi sanctitas 
ipsa magno lumine fulget, eumque agnoscas verum sacri gregis custodem 
et magistrum. 

Felix ac benigna terra, quae die secundo mensis Iunii, anno mille- 
simo octingentesimo tricesimo quinto, puerum edidit, Riese est, qui pa- 
gus in Venetorum finibus exstat ; parentes vero Ioannes Baptista Sarto 
et Margarita Sanson fuere, optimi filiorum suorum simul auctores et 
praeceptores. 

Natus infans fuit postridie baptismi aquis ablutus geminoque nomine 
appellatus : Iosepho et Melchiore. Qui usque a primis, uti dicunt, ungui- 
culis, praestantis ingenii, morum suavissimorum, christianarumque vir- 
tutum indicia fecit: quippe qui et docilis et plenus officii et omnibus 
deditus esset. 

Eius in Deum casta pietas mentes alliciebat, quem sacrae caerimo- 
niae gaudio et voluptate omnino replebant. Christi vero Matris dili- 
gendae nulli fere in eo termini. 

Annum undecimum cum ageret, sacro chrismate inunctus fuit; cum 
duodecimum vero Eucharistici epuli particeps primum factus est. Quod 
divinum convivium difficile est dictu quantos habuerit stimulos ad eius 
amorem erga Christum Deum incitandum. 

In ludos, interea, itabat, ut non modo primis litteris operam daret, 
sed christianae etiam doctrinae discendae; eoque videlicet successu ut 
ludi magistri uno ore cum ob animi bonitatem tum ob ingenii excellen- 
tiam puerum magnifice laudarent. 

Tunc temporis adorando Spiritus Sancti numine permotus unum in 
animo oculisque habere, unum sincera mente optare: se sacerdotem 
fieri. Cuius rei gratia, primum a Dei administris, qui in pago Riese 
degébant, litterarum Latinarum elementis est imbutus ; mox non sine iti- 
neris incommodo, gymnasii ludos quattuor per annos laeto animo petiit, 
qui in oppido, quod per volgus Castrum Francorum appellant, in Vene- 
torum regione patebant. 

Qua ex institutione eiusmodi percepit fructus ut, post curriculum 
confectum, idoneus haberetur qui, Deo benignissime providente, in sa- 
crum Patavinum Seminarium reciperetur. 

Itaque quodam Novembris die, anno millesimo octingentesimo quin- 
quagesimo, Iosephus Sarto, decimum sextum aetatis annum agens, pa- 
terna relicta domo, in Seminarium venit. 

Quid gaudii! At maxime quid diligentiae et studii ut, dum mens 
excoleretur doctrinis, animus accenderetur pietate, ornaretur virtutibus! 

Quam ob rem hic facere non possumus quin id memoremus quod Se- 
minarii moderatores de eo senserint exeunte primo scholarum anno: 
eum videlicet et nulli omnino cedere, si ad cotidianam vitae consuetudi- 
nem spectes ; et excellentis esse ingenii; et acerrima memoria praestare ; 
ita ut spes maximae essent in eo collocandae. 

De humanis divinisque rebus studiorum curriculo confecto, anno mil- 
lesimo octingentesimo quinquagesimo octavo, die decimo octavo mensis 
Septembris, sacerdotio initiatus est, ac postridie sui vici populo circum 
stante primum omnipotenti Deo sacra fecit. 

Haud multo post missus est in pagum quem loci incolae Tombolum 
vocant, ut ibi vices curionis ageret. Quo munere inito, quid sibi facien- 
dum esset diligentissima cura et perspicuitate scribendo adumbravit: 
velle scilicet et orationibus sacris populi gratia se dedere ; et confitentes 
peccata sua patienter audire; et sancta Ecclesiae Sacramenta puriter 
religioseque peragere; et pueros christianas veritates docere; et iis 
adesse quos sive mala paupertas sive morbus vexaret, eosque solari. 

Instabat igitur sacris contionibus, instabat operibus. Christi ergo 
sacerdos ignaris litterarum, quos illa numerosiores ferebat aetas, pri- 
ma elementa tradere, nullaque accepta mercede grandiores quoque natu 
amabili bonitate erudire..Quapropter multorum officiorum causa maior 
in dies necessitudo eum inter et populum intercedebat, cuius ille suis 
ipsius neglectis rebus, non modo commodis serviebat, sed utilitates 
etiam tuebatur. 

Id autem praesertim contendit atque enisus est piissimus vir: ut ea 
convicia et probra quae vel mordaces linguae vel impiae facerent in 
Deum, penitus aboleret. Quod singulari adhibita patientia fere apud 
omnes consecutus est. 

Novem post annos Salzanum translatus est, in pagum qui tunc 
temporis quattuor millia hominum et quingentos alebat. Ubi, cum vici 
incolae de divinis rebus dicentem audierunt, vehementer mirati sunt 
quod Episcopus tam optimum sacerdotem in obscurissimo pago tot an- 
nos latere sivisset. 

Quo in pago eadem instauravit quae Tomboli eademque ratione. 
Omnis igitur eius sollertia eo spectabat ut creditum gregem ad studium 
rerum divinarum formaret: hoc eius opus, hic labor fuit. 

Quapropter sollicita in eo cura christianorum coetui rerum religio- 
sarum disciplinam tradendi; studium tenax docendi religiosa carmina 

populum ac domus Dei decorem promovendi; par ardor divinae veritatis 
omnibus praedicandae, orationum habendarum, egenorum et miserorum 
sublevandorum. 

Nec verbis tantum suum in calamitosos homines amorem declarabat, 
sed singularem etiam liberalitatem in indigentes exercebat, ac si vir 
ditissimus esset. Nam in sua potestate habere mensam argentariam 
divinae Providentiae quasi alludens aiebat. 

Eius vero afflictorum miseratio vel luculentius anno millesimo octin- 
gentesimo septuagesimo tertio enituit, cum scilicet cholera morbus Sal- 
zanum quoque oppidum pervasit. Ea enim tempestate Iosephus Sarto 
aegrotantibus, suae ipsius incolumitatis cautione posthabita, magno 
animo affuit, nec suis umeris abhorruit ab exanimis mortuorum corpo- 
ribus deferendis. 

Nonnullos post annos, in maxima actos industria, meritae laudis 
gratia in Canonicorum Collegium Tarvisinae dioecesis cooptatus, ad 
munus quoque publici eiusdem Ecclesiae tabularii et ad adulescentium 
pietatem in sacro Seminario moderandam delectus est. Quae omnia sane 
disponebat Deus ut servus suus fidelis per magnam officiorum varietatem 
sive eum rerum usum sive eam hominum consuetudinem haberet, quae 
et munerum magnitudo et superna mox fata postulatura essent. 

Ex creditis officiis illud profecto gravissimum habuit quo iuvenum 
mentes ac mores ad sacerdotium fingebat. Korum igitur animos ad sanc- 
titudinem sermone movebat, rapiebat exemplo. 

Cum autem anno millesimo octingentesimo septuagesimo nono mors 
Episcopum Tarvisinum rapuisset, Iosephus Sarto dignus est habitus 
qui per interregnum vicaria potestate fungeretur. 

Sed ad maius eum munus Deus vocaturus erat, ad amplioremque la- 
boris provinciam. Nam vertente anno millesimo octingentesimo octoge- 
simo quarto, Episcopus Mantuanus renuntiatus est. Cuius electionis cum 
nuntius ad Iosephum allatus est, ille mirari primum, mox concidere 
mente, postremo largo fletu ora rigare. 

Tum missa Romam epistula se indignum, immeritum, imparem pro- 
fessus est. Quod tamen tantum abfuit ut arceret episcopatus honorem, 
ut potius Christi Vicarii consilia hac de re confirmaret. 

Consecratus est igitur Episcopus die decimo septimo mensis Decem- 
bris, anno millesimo octingentesimo octogesimo quarto, Romae, in S. 
Apollinaris templo, ad Circum Agonalem. 

Quas primum epistulas ad suum populum dedit, iis eadem proposita 
declarantur quae, cum in pagis Tombolo et Salzano esset, in rem iam 

adduxerat ; quiddam tamen eaedem gravius et sanctius sonant ac redo- 
lent ; ita scilicet ut Pauli Apostoli stilo scriptae esse videantur. 

Sed antequam manus operi admoveret, quae rerum religiosarum con- 
dicio in Mantuana dioecesi esset penitus cognoscere instituit. Quae pro- 
fecto eiusmodi erat ut de ea Pastoris animum necesse esset gravi tangi 
dolore. Nam doctrina caelestium veritatum misero casu neglecta; vene- 
rabile Dei nomen sacrilegis dictis violatum; sanctissima Ecclesiae Sa- 
cramenta nonnisi perraro recepta; sacra conibii lex debito honore non 
habita ; non omnes infantes pueri aqua baptismi abluti; ipsum denique 
praeceptum de recipiendo tempore paschali Eucharistiae Sacramento 
non servatum. 

Qui miser rerum status non modo Episcopi animum non fregit, sed 
eum ad constantiorem excitavit sollicitudinem. Ut par erat, primas suas 
cogitationes sacerdotibus impertiit, quos et se circum, ceu armatorum 
manum, collegit, et quacumque ratione iuvit. 

Mox in sacrum Seminarium singulares curas contulit, quod quasi 
officinam sacerdotum ducebat praecipuamque futuri temporis fiduciam. 
Neque spe omnino frustratus est. Vix enim annus praeterierat, cum Se- 
minarium Mantuanum reflorescere visum est. 

Dies quoque indixit visendae ac perlustrandae universae dioecesi. 
Qua in re S. Caroli Borromaei simillimus fuit: quippe, remoto omni 
luxu parvoque contentus paratu, id unum summa cupiditate appetebat, 
ut suae dioecesis curiae in fide et caritate proficerent. 

Post haec conventum sacerdotum celeberrimum, qui Synodus dicitur, 
egit habuitque. Magnum sane opus et negotium; ex quo utilitates maxi- 
mae in Mantuanam dioecesim consecutae sunt, praesertim quod ad po- 
puli mores emendandos spectabat, pietatem fovendam, pravos libros pro- 
hibendos. 

In omnibus vero et super omnia, quae agebat, triumphabat sincera 
suorum filiorum dilectio, maxime autem pauperum, egenorum, tenuium, 
derelictorum. Quibus liberalissime non modo affuit consilio, sed etiam 
_ pecunia, quamvis rerum omnium ipse laboraret inopia. 

At erat a Deo statutum ut tanta virtutum operumque sanctorum lux 
ex editiore fulgeret christifidelibus candelabro. Atque re vera, cum anno 
millesimo octingentesimo nonagesimo tertio Venetiarum Patriarcha 
morte lumina clausisset, Iosephus Sarto dignus habitus est, qui in eius 
locum sufficeretur. 

In cuius amplissimae Sedis simul ac possessionem venit, nulla facta 
mora labores cepit, qui ad excolendum creditum sibi agrum viderentur 

aptiores. Cumque persuasum sibi haberet omnia mala ex ignoratione 
religiosarum rerum christianarumque veritatum Ecclesiae sanctae inge- 
nerari, numquam docens destitit ; consecutusque est ut sacerdotes idem 
facerent, populi captui in disserendo se accommodantes, ne eorum ratio 
et doctrina esset ostentui, sed profectui et utilitati conduceret. 

Haud secus ac Mantuae fecerat, heic etiam omnes suas curas in sacer- 
dotes intendit inque pueros educandos, qui ad sacerdotalia munera divi- 
nitus vocati fuissent. Qui omnes ut maiore sive doctrina sive virtute 
niterent, studia, quae in sacro Seminario tradebantur, provehere coepit, 
quid nostrae aetatis tempora postularent optime videns. Quam ob rem 
novam omnino praescripsit studiorum rationem sive litteris tradendis 
sive disciplinis quae vel divina dogmata, vel sacras Scripturas, vel 
canonicum ius, vel rem moralem, historicam, socialem, oeconomicam 
spectarent : non minus de Ecclesia quam de civitate meritus. 

Neque praetereundum videtur fuisse sanctissimum virum maxime 
assiduum in catholicorum hominum consociationibus promovendis; im- 
mo, facta catholicis viris facultate suffragia ferendi ad publica munera, 
quae esset sibi sententia hisce declaravit verbis: « operamini, orate, in 
suffragia ite ». | 

Illudque etiam dicere solebat: « Haud multis verbis, sed factis opus 
esse, sed tenacissima disciplina, oboedientia, modestia ». 

Experrectissima ergo ac vigilantissima semper eius vitae actio fuit 
in omni operum genere, quae christianae rei existimaret profutura. Et 
quamvis tanta esset praeditus dignitate, tantisque esset curis disten- 
tus, tenuissimo tamen cultu vivere in deliciis habuit. « Incredibile dictu, 
aiebat, qui Mantuae semper pauper fuerim, egens hic ac perditus fere 
sum )). 

Sed longe excelsior Dei servum manebat longarum meta viarum. 

Cum enim Leo XIII, placida morte quievisset, Iosephus Sarto die 
quae fuit quarta mensis Augusti, anno millesimo nongentesimo tertio, 
in eius locum electus est, sumpto Pii X cognomine. 


Fuit huius Pontificis regnum operibus magnificum, negotiis insigne : 
in primis tamen certa praebuit suae sanctitatis argumenta: quippe qui 
in summo honorum fastigio collocatus, eiusmodi virtutum exempla 
ostendit, ut eius lux non lucernae sed solis instar effulgeret. 

Qui ergo vitam huius Pontificis consideret, facile noverit ipsum, casto 
Christi amore devinctum, omnia quae in Dei laudem cederent prompto 
animo egisse. 

Re enim vera, vivebat ille Christo eoque alebatur ceu palmes vite, 
vel arbor pinguedine terrae. « Cum nobis loqueretur, ait quidam ex eius 
familiaribus, aliquid in eius verbis persentiebatur per quod suavis quae- 
dam regiaque maiestas eluceret, hominem demonstrans Deo coniunctis- 
simum eundemque tum in loquendo tum in agendo divino motum in- 
stinctu ». 

Nec defuere qui animadverterent hunc Petri successorem sincerae in- 
tegraeque sanctitatis ostendisse speciem, quem, etiam divina actum vir- 
tute, omnia alte repetiisse, Deumque usquequaque consuluisse, cuius 
vices gereret in terris. 

Quod ad eius fidem attinet, certa et intemerata. Nam vel ipsum in- 
tuenti patebat eum perpetuo esse in Dei cogitatione defixum, immo, dum 
hominibus loqueretur, non aliud pandisse putabatur quam quod ex ab- 
dito Numinis fonte magna fide hausisset. 

Spe quoque nitebat: quam, in quibusvis rerum adiunctis, ita in Dei 
bonitate collocabat, veluti pueri spes omnes in matre ponere solent. 

Caritas demum sanctissimi viri omnium Dei donorum dominatum 
habebat, eaque merito diademate ornabat. Nam tum Deum ante alios 
amabat, cum alios homines maiore quam seipsum dilectione prosequeba- 
tur. Deum enim suae virtutis exemplar et formam habebat, alios vero 
homines sacram Dei imaginem eiusque. figuram. Qua de re eos omnes, 
sive bonos, sive malos, sive errore captos paterno complexu wheat 
tamquam filios carissimos, nullo omnino excepto. 

Neque ab ipso, ad summum Pontificatum evecto, est sui gregis pars 
carior neglecta: pauperes scilicet, oppressi, miseri, in quos semper lar- 
ga contulit munera. Sed quamvis mitis esset animo, cum ei in certamina 
ob rem christianam veniendum fuit, fortiter semper sapienterque fecit, 
et interdum etiam magnifice. 

Qui statim atque omnis Christi gregis curam creditam habuit, hoc se 
praecipue mente versare consilium scripsit, ut « instauraret omnia in 
Christo »: ut omnia scilicet in Christum veluti in centrum redigeret. 

Quod propositum et institutum non solum ex eius animo nasci vide- 
batur, sed etiam e rerum asperitate qua tunc temporis Ecclesia sancta 
premebatur. Mortales enim, spreto Dei numine, seipsos eximia quasi 
religione colebant ; unde caecus sui amor vigere, ius nullum. Oportebat 
igitur, omni abiecta impietate, iussa evangelica in pristinum restitui; 
sacras conubii leges servari, educari ad divina praecepta iuventutem. 

Doctos quoque viros, ac praesertim sacerdotes, paterne numquam 
non monebat : ne crederent praedicatis ab hominibus doctrinis, neu com- 

menticiis Philosophorum institutis pellicerentur: ea enim omnia cum 
rationalismo, qui diceretur, arma coniunxisse atque in assimulata scien- 
tia latere religionis perniciem. 

Utpote qui humili loco natus esset pluresque annos in populi cura- 
tione esset versatus, non fuit nescius quae quantaque de re oeconomica 
apud populum agitarentur; nec eum latuit opifices operariosque vehe- 
menter concitari, quo humaniore modo cum ipsis ageretur iuraque sui 
laboris obtinerent. 

Pro suis igitur viribus, proximi Decessoris sui instituta secutus, ope- 
ram jmpendere non omittebat ut minutae plebis iura tueretur. Facere ta- 
men non poterat quin cerneret graviorem calamitatem ex impiis iis 
doctrinis populo oriri, quae recusato Dei numine, spreta omni religione 
ac negata mortalibus caelestis patriae spe, hominum societatem terrena 
tantum appetere iubebant. 

Tum vero latae ab ipso sapientissimae normae aequissimaeque editae 
leges, quibus rei christianae temperatio maxima caperet incrementa. 
Tantaque patientia et constantia usus est in dicendo, scribendo, ope- 
rando, ut si quid catholicae nationes profecerunt in rebus socialibus 
decernendis, minime dubitandum sit quin magnam partem eius sollici- 
tudini id sit tribuendum. 

Sed cum prorsus intellegeret, in tanto miseriarum cumulo, unum 
posse Christum hominum societatis lenire curas, eosdem homines voluit 
ad Christi mensam saepius convivas accedere. Posthabita idcirco seve- 
ritatis, quae invaluerat, consuetudine, anno millesimo nongentesimo 
quinto decretum fecit de Eucharistico Sacramento crebrius a fidelibus 
sumendo; mox altero decreto augustissimi altaris Sacramenti usum 
aegrotis faciliorem dedit ; tertiumque denique edidit decretum quo pueri 
a septimo aetatis anno Caelestis Panis alimento enutriri sinebantur. 
Quod ipse divino quodam instinctu se fecisse testabatur. Tum, mirabile 
visu, innocentes pueri altaria saepire, afflicti iacentesque homines ad 
Christum advolare, eoque, quasi vena perennis aquae, dulci quadam 
voluptate saepissime frui. 

Qua tamen coeptorum descriptione non omnia quae servus Dei per- 
fecit continentur ; nam, praeter exstructa multis locis Seminaria et Se- 
dem conditam studiis biblicis provehendis, non modo christianas veri- 
tates impensius a sacerdotibus tradi voluit, et ea quae divini cultus 
splendorem ac sacra carmina attinerent christianum populum doceri 
iussit, sed etiam studia philosophiae ac theologiae sollicita cura pro- 
vexit. Neque monere misit quae essent christianorum hominum erga 

civitatem officia. Quapropter ea lege abrogata, qua catholici viri veta- 
bantur in suffragia ire, condiciones dixit, quibus eorum partibus liceret 
publicae rei administrationem participare. 

Sed in mundum summae calamitatis malum ingruebat, quocum erat 
divinitus statutum ut finis vitae piissimi Pontificis quodammodo con- 
iungeretur: acerbissimum dicimus bellum, cuius initium anno mille- 
simo nongentesimo quarto decimo natum est. 

Simul ac providit Pius X populis eiusmodi pestem ac perniciem im- 
minere, quidquid experiri potuit ne conflictus excitaretur, est aggressus. 
Ast, eheu, frustra; resque in extremam recidit fortunam. Itaque chri- 
stianorum familiae Pater amantissimus, tot iam fractus curis ac labo- 
ribus, dolorem ferre nequivit, a tanta, quae providebatur, ruinarum ac 
malorum mole susceptum. Hi igitur instabat suprema dies, quae fuit 
vicesima mensis Augusti. Pridie tamen, cum intellexisset mortem iamiam 
sibi impendere, Deumque sibi veluti propiorem sentiret, eidem vitam 
suam obtulit, placabile donum : « ut filii mei, ait, salvi fiant ». Post haec 
sanctissimo Iesu Corpore in viaticum refectus est, ab eoque moriens 
dulcissimae vigorem gratiae hausit, a quo per totius vitae suae cursum 
altus atque enutritus fuerat. 

Mox Christi imaginem cruci affixi compressis digitis iterum ac sae- 
pius saviatus est. Tandem, astantes cum respexisset, placidissime ani- 
mam efflavit. 

Cuius rei nuntio orbis terrarum permotus universus, filiique Eccle- 
siae in fletus proiecti. 

Exsequiis translaticio more celebratis, defuncti corpus in hypogeum 
Petriani templi illatum fuit. 

Cum vero post obitum venerabilis Servi Dei, eius fama in dies per- 
crebruisset, sive ob praeclarissimam vivendi rationem, sive ob prodigia 
quae, eodem deprecante, a Deo ferebantur patrata, plures Purpurati 
Patres, sacrorum Antistites, Vicarii et Praefecti Apostolici, piae conso- 
ciationes ac praesertim sodalicia ab Actione Catholica appellata, Stu- 
diorum Universitates innumerique Christi fideles impensis precibus hanc 
Sedem Apostolicam rogaverunt ut inclito illi christianae familiae Patri 
Beatorum Caelitum honores decernerentur. 

Itaque auctoritate ordinaria in hac alma Urbe, et per rogatoriales 
Litteras Venetiis, Mantuae ac Tarvisii, cum de sanctimoniae fama, tum 
de scriptis atque de liturgico cultu eidem non praestito investigationes 
sunt peractae. Quibus absolutis, iisque a S. Rituum Congregatione legi- 

time probatis, omnibusque servatis de iure servandis, Nos ipsi, referente 
clhhe Carolo 8. R. E. Cardinale Salotti, Episcopo Praenestino, et eius- 
dem 8. Congregationis Praefecto et Causae Ponente, die duodecimo men- 
sis Februarii, anno millesimo nongentesimo quadragesimo tertio, decre- 
vimus ut Causa de Servo Dei Pio X, Pont. Maximo, in Beatorum album 
ascribendo, institueretur. 

Inita est igitur disceptatio de ipsius Dei famuli virtutibus, quas theo- 
logales, cardinales iisque adnexas vocant, quasque post accuratas inve- 
stigationes probationesque, decreto dato ex Arce Gandulfi, prope Ro- 
mam, heroicum attigisse gradum sollemniter ediximus. 

Postquam vero in comitiis sive praeparatorio sive generali, coram 
Nobis habito, acta fuit quaestio de miraculis, quae venerabili illo Ec- 
clesiae Pastore deprecante, a Deo effecta dicebantur, Nos die undecimo 
mensis Februarii anno millesimo nongentesimo quinquagesimo primo 
sacris operati decrevimus: constare de duobus propositis miraculis, 
videlicet, de instantanea perfectaque sanatione cum Sororis Mariae 
Franciscae Deperras ab osteosarcomate sinistri femoris, tum Mariae 
Benedictae De Maria a maligno tumore in sinistra inferioris abdomi- 
nis parte. Quaerendum porro erat an virtutibus et duobus miraculis 
probatis, venerabilis Dei Servus ad Beatorum Caelitum honores tuto 
provehi posset. De qua re disputatum est in generalibus S. Rituum Con- 
gregationis comitiis, die vicesimo eiusdem mensis Februarii, in certa 
Vaticani Palatii aula coram Nobis habitis. Nos autem, certiores facti 
omnia ad iuris normam peracta fuisse, atque sententia audita Patrum 
Cardinalium, Officialium Praelatorum et Consultorum ipsius Congrega- 
tionis, die quarto mensis Martii eodem anno ediximus: Tuto procedi 
posse ad sollemnem eiusdem Venerabilis Servi Dei Beatificationem. 

Quam ob rem mane diei tertii mensis Iunii, eodem anno, huiusmodi 
Beatificationis sollemnia in Vaticana Basilica habita sunt; sub vesperas 
autem Nos ipsi ingentem fidelium multitudinem praesertim ex Veneto- 
rum regione in Petriano foro allocuti sumus. 

Cunfr vero post decretos Pio X Beatorum Caelitum honores, eius cul- 
tus non parva cepisset incrementa, atque eo deprecante nova dicerentur 
@ Deo facta miracula, dilectus Filius Albertus Parenti, O. S. B. Vallis 
Umbrosae, Causae Postulator, non paucas exhibuit supplices Litteras, 
quibus praesertim dilectus Filius Noster Henricus 8. R. E. Cardinalis 
Pla et Deniel, Archiepiscopus Toletanus, plures Hispaniae Praesules 
atque ipse Hispanicae Nationis Moderator, ab hac Apostolica Sede efila- 

gitabant ut, Causa iterum instituta, disquireretur de Sanctorum Caeli- 
tum honoribus Beato Pio X decernendis. 

Quibus Nos libenter annuentes, die vicesimo quarto mensis Novem- 
bris, anno millesimo ener quinquagesimo primo, in hanc rem 
decretum fecimus. 

Duo interea miracula S. Rituum Congregationi proposita sunt. Quo- 
rum primum, Neapoli, anno millesimo nongentesimo quinquagesimo pri- 
mo effectum, sic breviter narratur: Franciscus Belsani, Advocatus, ob 
gravem pulmonum morbum, cuius exitus a medicis infaustus fuerat edic- 
tus, ad extremum vitae periculum venerat. Incassum curationibus ce- 
dentibus, Beato Pio X preces infirmus, eius uxor aliique adhibuerunt, 
appositis supra aegrotantis pectus imagine floribusque ex ipsius sepul- 
cro elatis. Die autem vicesimo quinto Augusti aegrotus, qui morbo adhuc 
gravissimo exagitabatur, ut medicus in actione testatus est, noctu repente 
se sanatum sensit. Quod paucis post horis idem medicus confirmavit. 
Prius duo periti ex officio, deinde medicorum Collegium S. Rituum Con- 
gregationis plene inter se consenserunt sive de diagnosi pulmonaris ab- 
scessus foetidi, sive de gravissima prognosi, sive de subita, perfecta ac 
perseveranti sanatione praeter naturae leges. 

Alterum miraculum, Panormi, anno millesimo nongentesimo quin- 
quagesimo secundo effectum, ita narratur: Maria Ludovica Scorcia, Fi- 
lia, uti dicunt, Caritatis a S. Vincentio Paulano, gravi meningo-ence- 
phalomyelite a neurotropo viro orta laborabat. Quem morbum omnino or- 
ganicum medici declaraverunt. Vel a morbi initio Beati Pii X opem sive 
Sorores sive ipsa infirma per novendiales preces imploraverunt. Nocte 
diei quartidecimi mensis Februarii anno millesimo nongentesimo quin- 
quagesimo secundo Soror Maria Ludovica placidum cepit somnum. Sum- 
mo mane, viribus receptis, perfecteque sanata, a lecto surgit, ad Sacel- 
lum, Sororibus mirantibus, se confert, cibos cum ceteris sumit. Eodem 
mane medicus sanationem recognovit. Ipsumque medicorum S. Rituum 
Congregationis Collegium diagnosim ac prognosim confirmavit atque 
sanationem perfectam, subitam, perseverantem naturaeque vires exce- 
dentem edixit. 

De his miris sanationibus die vicesimo septimo Octobris, anno mille- 
simo nongentesimo quinquagesimo tertio, in praeparatorio S. Rituum 
Congregationis conventu, Consultores sua suffragia tulerunt. Dein, in 
generali eiusdem Congregationis conventu die decimo septimo Novem- 
bris ipsius anni, in certa Palatii Vaticani aula coram Nobis coacto, 

venerabilis Frater Noster Clemens Episcopus Veliternus, 8. R. E. Cardi- 
nalis Micara, Causae Ponens seu Relator, hoc disceptandum proposuit : 
An et de quibus miraculis, post indultam Beato Pio X ab Apostolica 
Sede venerationem, constet in casu et ad effectum de quo agitur. Omnes 
autem qui aderant Patres Cardinales, Officiales Praelati, Patresque Con- 
sultores, datis suffragiis, duas sanationes miraculo tribuendas esse se 
opinari ostenderunt. Nos vero ad Nostrum proferendum iudicium cunc- 
tandum esse censuimus. Die autem decimo septimo Ianuarii, hoc anno 
millesimo nongentesimo quinquagesimo quarto, ad Nos arcessitis vene- 
rabili Fratre Nostro Clemente S. R. E. Cardinale Micara, Causae Po- 
nente seu Relatore, dilecto Filio Nostro Caietano titulo S. Caeciliae 
8S. R. E. Presbytero Cardinale Cicognani, S. Rituum Congregationis 
Praefecto, atque venerabili Fratre Alfonso Carinci, Archiepiscopo titulo 
Seleuciensi in Isauria, eiusdem Congregationis a Secretis, et dilecto Fi- 
lio Salvatore Natucci, Fidei Promotore Generali, sacris operati, sollem- 
niter ediximus: Constare de instantanea perfectaque sanatione cum 
Francisci Belsani a letali abscessu pulmonari foetido, tum Sororis Ma- 
riae Ludovicae Scorcia a gravi meningo-encephalomyelite a viro neuro- 
tropo, Beato Pio X intercedente. 

Quod decretum publici iuris fieri et in acta S. Rituum Congregationis 
referri mandavimus. 

Quibus expletis Nos S. R. E. Cardinalium, 8. Rituum Congregationis 
Officialium, Praelatorum et Consultorum vota scripto relata confirman- 
tes, die secunda mensis Aprilis decreto ediximus: 7'uto procedi posse ad 
sollemnem Beati Pii X Canonizationem. 

Considerantes vero de re gravissima agi, Consistorium indiximus in 
diem vicesimum mensis Maii, hoc anno, ut in eo Patrum Cardinalium, 
Patriarcharum, Archiepiscoporum, Episcoporum et Abbatum «nullius», 
Consistorii die in Urbe futurorum, sententiam exquireremus de Cano- 
nizatione Pii X, Pontificis et Confessoris; Petri Aloisi Chanel, Martyris 
Sodalis Societatis a Maria; Gasparis Del Bufalo, Confessoris, Auctoris 
Congregationis Missionariorum a Pretiosissimo Sanguine ; et Beatae Ma- 
riae Crucifixae Di Rosa, Virginis, Legiferae Matris Instituti Ancillarum 
a Caritate. 

Ante statutum autem diem, iussimus ut ad eos qui Consistorio essent 
interfuturi, commentaria mitterentur de vita, virtutibus, miraculis, et 
de Causis singulorum Beatorum, de quorum mentionem fecimus, ut, re 
plane cognita, sententia ferri posset. 

Quod Consistorium die, quem diximus, vicesimo huius mensis in certa 
Vaticani Palatii aula celebratum est; in quo postquam Nos, brevi ora- 
tione astantes allocuti sumus, dilectus Filius Noster 8S. R. E. Cardinalis 
Cicognani ostendit aequum esse ut Beatorum illorum et Beatae illius 
memoria summis consecraretur honoribus; atque a Nobis postulavit ut 
ad optatissimum Canonizationis ritum quam primum deveniremus. 

Quibus peractis, Nos astantes Cardinales et sacrorum Antistites roga- 
vimus ut quid de propositis Causis sentirent singuli Nobis significarent. 

Omnium ergo suffragiis exceptis, laeto animo didicimus ab iis con- 
cordi sententia Beatos illos ac Beatam illam plane dignos aestimari qui 
fulgido Sanctorum diademate decorarentur. Nos propterea singulo- 
rum Beatorum Canonizationi diem statuimus: Beati scilicet Pii X 
diem undetricesimum mensis Maii; aliorum vero quinque Beatorum 
quos memoravimus, diem duodecimum mensis Iunii, hoc anno. 

Cum vero provideremus ingentes Christifidelium multitudines ex om- 
nibus orbis terrarum regionibus in hanc almam Urbem venturas esse, ut 
huic triumpho interessent, Nos, ne longe maior illorum pars religiosa 
caeremonia privaretur, sollemnem ritum ipsum vespere illius diei, in 
Petriano foro, fieri, postero autem die in eadem Basilica sacra peragi in 
novensilium Sanctorum honorem statuisse renuntiavimus. 

Interea astantes Purpuratos Patres et sacrorum Antistites atque uni- 
versos Christifideles rogavimus ut suas Nostris precibus adiungere vel- 
lent, ut fausta ac salutaria, quae iam praestolabamur, catholicae rei 
obvenirent. 

De hisce omnibus ut iuridice conficerent acta Protonotariis Aposto- 
licis mandavimus. 

Cum autem praestituta dies illuxit, cuncti saecularis et regularis 
cleri ordines, plurimi Romanae Curiae Praelati et Officiales, non pauci 
Abbates, plures sacrorum Antistites, atque amplissimum Patrum Car- 
dinalium Collegium in V&icanum Palatium convenerunt. Quibus omni- 
bus supplicantium ritu procedentibus ac precationes Caelestium Curiae 
admoventibus, hymnumque « Ave, Maris stella » praecinentibus, Nos 
ipsi, e sacello Sixtino exeuntes, hora sexta post meridiem in Petrianae 
Basilicae forum, maxima fidelium ex universo paene terrarum orbe mul- 
titudine stipatum, descendimus et ad Solium Nostrum, ante maiorem 
eiusdem Basilicae portam iam collocatum, perreximus. 

Tunc, praestita Nobis ab astantibus Cardinalibus oboedientia, dilectus 
Filius Noster Caietanus S. R. E. Cardinalis Cicognani, perorante dilecto 
Filio Aloisio Philippo Re, Consistorialis Aulae Advocato, instanter, in- 

stantius, instantissime postulavit ut Nos Beatum Pium summis Sancto- 
. rum honoribus decoraremus. Cui Consistoriali Advocato per dilectum 
Filium Antonium Bacci, ab Epistulis ad Principes, respondimus iam in 
eo esse ut Nos postulationi concederemus. 

Hymnum itaque « Veni, Creator Spiritus » cum confertissima fide- 
lium turba canentes, a divino Paraclite imploravimus ut superni luminis 
copia magis magisque menti Nostrae coruscaret. Dein in divi Petri ca- 


thedra sedentes, uti supremus universae Christi Ecclesiae Magister, 


sollemniter pronuntiavimus: « Ad honorem Sanctae et Individuae Tri- 
nitatis, ad exaltationem Fidei Catholicae et Christianae Religionis aug- 
mentum, auctoritate Domini Nostri Iesu Christi, Beatorwm Apostolo- 
rum Petri et Pauli ac Nostra, matura deliberatione praehabita et divina 
ope saepius implorata, ac de venerabilium Fratrum Nostrorum 8. R. E. 
Cardinalium, Patriarcharum, Archiepiscoporum, et Episcoporum in 
Urbe exsistentium consilio, Beatum Pium Papam X Sanctum esse decer- 
nimus et definimus ac Sanctorum catalogo ascribimus, statuentes illius 
memoriam quolibet anno, die eius natali, nempe vicesima Augusti, inter 
Sanctos Pontifices et Confessores pia devotione recoli debere. In nomine 
PasBtris et FieRlii et SpiritussgSancti. Amen. 

Qua formula prolata, precibus annuentes eiusdem Cardinalis Cico- 
gnani, per eundem Advocatum Consistorialem Nobis oblatis, hasce De- 
cretales sub plumbo Litteras confici et expediri iussimus, praesentibus 
vero Protonotariis Apostolicis ut de hac Canonizatione publicum con- 
ficerent instrumentum mandavimus. 

Deinde, postquam sermonem de novensilis Sancti virtutibus habui- 
mus, ut gratias omnipotenti Deo ageremus, hymnum « Te Deum lauda- 
mus )») cum astantibus cecinimus, atque Sancti Pii X patrocinium primi 
invocavimus. 

Mane vero huius diei, venerabilis Frater Noster Eugenius, Episcopus 
Suburbicarius Ostiensis ac Portuensis et S. Rufinae, S. R. E. Cardina- 
lis Tisserant, S. Collegii Decanus, in Petriana Basilica, magnifice exor- 
nata, divinum sacrificium ad aram maximam pontificali ritu litavit, et 
Nos e Solio Nostro adfuimus praesentes. 

Omnibus itaque, quae inspicienda erant, bene perpensis, certa scien- 
tia ac de Nostrae apostolicae potestatis plenitudine, quae supra memo- 
ravimus confirmamus, roboramus, atque iterum statuimus, decernimus 
atque universae Christi Ecclesiae denuntiamus, mandantes ut harum 
Litterarum exemplis vel excerptis, etiam typis impressis, manu tamen 
alicuius apostolici tabellionis subscriptis et sigillo munitis, eadem pror- 

sus tribuatur fides, quae iisdem hisce Nostris Litteris haberetur, si osten- 
derentur. 

Nemini autem iis quae per has Litteras Nostras statuimus, obniti 
liceat. Quod si quis temere ausus fuerit, indignationem omnipotentis 
Dei et Sanctorum Apostolorum Petri et Pauli se noverit esse moturum. 

Datum Romae, apud 8S. Petrum, die tricesimo mensis Maii, anno Do- 
mini millesime nongentesimo quinquagesimo quarto, Pontificatus Nostri 
sexto decimo. 


Ego PIUS, Catholicae Ecclesiae Episcopus 


#3 Ego EUGENIUs Episcopus Ustiensis ac Portuensis et S. Rufinae Car- 
dinalis Tisserant, Sacri Collegii Decanus. 

Ego CLeMENS Episcopus Veliternus Cardinalis MIcara. 

Ego IospeH Episcopus Albanensis Cardinalis P1zzarpo. 

8 Ego Benepictus Episcopus Praenestinus Cardinalis ALOISI MASBLLA. 

*& Ego Fr. ApgopaTus IoANNES Episcopus Sabinensis et Mandelensis 
Cardinalis Piazza. 

Ego Fripericus Episcopus Tusculanus Cardinalis TepEscHINI, Data- 
rius Sanctitatis Suae. 

Ego ALEXANDER titulo S. Mariae in Cosmedin Presbyter Cardinalis 
VERDE. 

Ego Perrus titulo S. Crucis in Hierusalem Presbyter Cardinalis FuMa- 
SONI BIONDI. 

Ego Cxaxsus titulo Ss. Nerei et Achillei Presbyter Cardinalis Costan- 
TINI, S. R. E. Cancellarius. 

Ego CAIgTANUS titulo S. Caeciliae Presbyter Cardinalis CICOGNANI. 

Ego VALertus titulo S. Silvestri in Capite Presbyter Cardinalis VALmrt. 

Ego Petrus titulo S. Praxedis Presbyter Cardinalis 

Ego Nico.aus 8. Nicolai in Carcere Tulliano Protodiaconus Cardinalis 
CANALI, Paenitentiarius Maior. 

Ego Iosnnps S. Georgii in Velo aureo Diaconus Cardinalis 

Ego ALAPHRIDUS 8. Mariae in Domnica Diaconus Cardinalis OTTAVIANI. 


CELSUS Card. COSTANTINI CAIETANUS Card. CICOGNANI 
S. R. EB. Cancellarius S. Rituum Congregationis Praefectus 


Hamletus Tondini 
Apostolicam Cancellariam Regens 


{ Alfonsus Carinci, Archiep. tit. Seleuc., Decanus Prot. Apost. 
Franciscus Hannibal Ferretti, Prot. Apost. 


Loco Plumbi 
Expedita die XXIX Oct. anno Pontif. XVI. 


In Canc. Ap. T'ab., vol. LXXXVIII. n. 68. 


CONSTITUTIONES APOSTOLICAE 


BEIRENSIS 
(QUELIMANENSIS) 


DETRACTA A BEIRENSI DIOBCESI QUADAM REGIOND, NOVA DIOECHSIS CONSTITUI- 
TUR, QUELIMANENSIS )) APPELLANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quandoquidem Christus e caelorum immensitate venit in terram ut 
égenis hominibus aeternae veritatis lumen ostenderet in iisque caritatis 
ignem accenderet, Nos, qui eius voluntate et iussu christianorum gregi 
praesidemus, hoc unum volvimus in animo: ut, videlicet, quam aptis- 
sime potest, haec miserentis Dei dona cum omnibus gentibus commu- 
nicemus. Cum igitur venerabilis Frater Fernandus Cento, Archiepisco- 
pus titulo Seleuciensis Pierius idemque Apostolicus Nuntius in Repu- 
blica Lusitana, iuxta sollemnes Conventiones inter Apostolicam Sedem 
et Lusitaniam anno millesimo nongentesimo quadragesimo, die septimo 
mensis Maii initas et die primo mensis Iunii eiusdem anni ratas habitas, 
ab hac Apostolica Sede postulaverit ut partito territorio Beirensis 
Ecclesiae nova dioecesis erigeretur, Nos id arbitrantes in bonum eorum 

esse cessurum, qui regionem incolunt, adhibitas preces admittendas 
esse censemus. Post ergo auditos dilectum Filium Nostrum Theodosium 
Clementem S. R. E. Cardinalem de Gouveia, Archiepiscopum civitatis 
« Lourengo Marques »); itemque venerabilem Fratrem Sebastianum Soa- 
res de Resende, Episcopum Beirensem ; post rem magna, qua opus erat, 
diligentia consideratam, eorum consensum supplentes qui aliquid iuris 
in hoc negotio habeant vel se putent habere, de apostolica Nostra pote- 
state, haec quae sequuntur, decernimus ac iubemus. A dioecesi Beirensi 
id territorii separamus quod per vulgus « Zambesia ») cognominatur ; 
quod in novae dioecesis formam redigimus, Quelimanensis nuncupan- 
dae, iisdemque finibus terminandae ac civilis regio « Zambesia ». Huius 
Ecclesiae Sedem in urbe, quae populari lingua « Quelimane » appellatur, 
constituimus, cathedram vero episcopalis potestatis collocabit sacrorum 
Antistes in templo a Nativitate Beatae Mariae Virginis, cui propterea 
dignitatem cathedralis templi conferimus, datis scilicet honoribus, iu- 
ribus, privilegiis, quae huiusmodi aedium sunt propria, et oneribus 
iniunctis quae templis cedere solent, pari honore condecoratis. Quae 
iura et obligationes ad huius quoque dioecesis Praesules pertinere 
volumus. Quain condidimus Ecclesiam ea metropolitanae archidioecesi 
de Lourenco Marques erit subiecta seu suffraganea; itidem Quelima- 
nenses Episcopi erunt ad normam iuris Archiepiscopo huius Sedis ob- 
noxii. Mensam episcopalem, quam dicunt, sive pecunia constituet a 
civili potestate assignata ; sive christiani populi oblatae res, sive emolu- 
menta Curiae ; sive denique bonorum pars, quae e divisis possessionibus 
dioecesis Beirensis huic Ecclesiae contingit, iuxta canonem 1500 Codicis 
Iuris Canonici. Quo autem maiore caeremoniarum splendore Deo opti- 
mo maximo cultus tribuatur atque Episcopus electorum sacerdotum 
coetu in gravioribus negotiis iuvari possit, volumus ut in Quelima- 
nensi dioecesi Canonicorum Collegium condatur ad normam aliarum 
sub plumbo Litterarum edendarum. Quousque tamen res perficiatur, 
indulgemus ut Canonicorum loco Consultores dioecesani deligantur. 
Regimen et administratio novae dioecesis, item electio Vicarii Capitu- 
laris seu Administratoris, Sede vacante, iura denique et onera cleri 
et populi, aliaque huiusmodi, Codice Iuris Canonici omnino regantur. 
Clerici tamen, erecta Quelimanensi dioecesi, illi Ecclesiae censeantur 
ascripti in cuius territorio legitime degant. Magna sollicitudine curet 
Episcopus, cui recens Ecclesia regenda creditur, ut seminarium saltem 
elementarium in ipsa aedificetur, excipiendis bonae spei pueris, iisque 
ad sacerdotium educandis, iuxta normas iuris communis et regulas a 


9 — Acta, vol. XXII, n. 3 — 26-3-1955. 

S. Congregatione de Seminariis et Studiorum Universitatibus ediias. 
Quod vero attinet ad acta et documenta quae novam dioecesim quoquo 
modo respiciant, ubi primum liceat, ad Quelimanensem Curiam mittan- 
tur, in cuius tabulario religiose asserventur. Quae his Litteris manda- 
vimus, exsequenda curabit venerabilis Frater Fernandus Cento, quem 
memoravimus; eique omnes potestates agendae rei tribuimus, quas 
poterit etiam subdelegare cuilibet viro ecclesiastica insignito dignitate. 
Idem venerabilis Frater onus habebit exacti negotii documenta exarare 
eaque, sinceris exemplis, ad S. Congregationem Consistorialem trans- 
mittere. Quodsi eo tempore quo hae Litterae ad effectum erunt dedu- 
cendae, alius Nuntiaturae Lusitanae praeerit, hic mandata persequetur 
per se ipse vel per alium . 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 
citati nulla, cuiusvis generis, contraria praescripta officere poterunt, 
cum per has Litteras iisdem derogemus omnibus. Quapropter si quis, 
quavis praeditus auctoritate, sive sciens sive insciens contra egerit ac 
Nos ediximus, id prorsus irritum atque inane haberi iubemus. Nemini 
praeterea haec voluntatis Nostrae documenta vel scindere vel corrumpere 
liceat ; quin immo harum Litterarum exemplis et locis, sive typis im- 
pressis sive manu exaratis, quae sigillum viri praeferant in ecclesiastica 
dignitate constituti simulque ab aliquo publico tabellione sint subscripta, 
eadem omnino habenda erit fides, quae hisce haberetur, si ostenderentur. 
Quae Nostra decreta in universum si quis vel spreverit vel quoquo 
modo detrectaverit, sciat se poenas esse subiturum iis iure statutas, 
qui Summorum Pontificum iussa non fecerint. 

Datum ex Arce Gandulfi, prope Romam, die sexto mensis Octobris, 
anno Domini millesimo nongentesimo quiquagesimo quarto, Pontificatus 
Nostri sexto decimo. 

Il 


OVETENSIS 


DIOBCESIS OVETENSIS, IN HISPANIA, AD GRADUM ARCHIDIOECESIS BVEHITUR ; 
EAQUE, NONNULLIS DIOECESIBUS ADIUNCTIS, IN NOVAE PROVINCIAB BCCLE- 
SIASTICAE FORMAM REDIGITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Cum et Nobis, quemadmodum et beato Petro Apostolo, immensa Dei 
bonitate mandatum sit ut universi gregis christianorum curam habeamus, 
ideo quicquid christiani populi progressui conducere videatur, id Nobis 
admodum cordi est. Quandoquidem ergo venerabilis Frater Hildebran- 
dus Antoniutti, Archiepiscopus titulo Synnadensis, in Phrygia, idemque 
in Hispania Apostolicus Nuntius, ab hac Romana Sede postulaverit ut 
episcopalis Ecclesia Ovetensis ad metropolitanae Sedis gradum evehere- 
tur, novaque fieret in regione vulgo Asturie provincia ecclesiastica : 
id enim magna eius terrae genti commoda et utilitates esse laturum ; Nos 
post rem attentissimo animi studio consideratam, admotae petitioni con- 
cedendum esse arbitramur. Unde, audito dilecto Filio Nostro Fernando 
S. R. E. Cardinale Quiroga et Palacios, Archiepiscopo Compostellano au- 
ditisque venerabilibus Fratribus: Luciano Pérez Platero, Archiepiscopo 
Burgensi ; Iosepho Garcia et Goldéraz, Archiepiscopo Vallisoletano ; Iesu 
Mérida Pérez, Episcopo Asturicensi ; Aloisio Almarcha Hernandez, Epi- 
scopo Legionensi; et Iosepho Eguino Trecu, Episcopo Santanderiensi ; 
eorum insuper consensum supplentes qui aliquod ius vel habeant vel sese 
habere hoc in negotio putent ; de Nostra summa et apostolica potestate, 
haec quae sequuntur statuimus et iubemus, iuxta sollemnes conventiones 
inter hanc Apostolicam Sedem et Hispaniam die vicesimo septimo mensis 
Augusti, anno millesimo nongentesimo quinquagesimo tertio. Ovetensem 
Sedem per has Litteras ab archidioecesis Compostellanae iure subtrahi- 
mus, eamque ad dignitatem archiepiscopalis metropolitanae Ecclesiae 
evehimus ; cui iura, honores, potestates tribuimus quae paris decoris Ec- 
clesiis concedi solent, ad normam iuris communis. Ovetensem sacrorum 
Antistitem Archiepiscopi Metropolitae honore insignimus, datis item per 
has Litteras iuribus et privilegiis quibus ornantur ceteri per terrarum 

orbem Praesules Metropolitae. Volumus tamen ut ipse iisdem quoque 
obligationibus oneretur quibus tam eximia dignitas iure obstringi solet. 
Dioeceses praeterea Legionensem et Santanderiensem earumque Episco- 
pos a Metropolitae Burgensis, dioecesim vero Asturicensem eiusque Epi- 
scopos a Metropolitae Vallisoletani iure eximimus. Quos omnes, sive 
Sedes scilicet sive Episcopos, metropolitanae Sedi Ovetensi eiusque Ar- 
chiepiscopo subicimus. Ita nova provincia ecclesiastica Ovetensis his 
constabit Ecclesiis : archidioecesi eiusdem nominis, et suffraganeis dioe- 
cesibus: Asturicensi, Legionensi et Santanderiensi. Huic novae provin- 
ciae ecclesiasticae regendae et gubernandae venerabilem Fratrem Fran- 
ciscum Xaverium Lauzurica et Torralba praeponimus, adhuc ipsius Ove- 
tensis Ecclesiae Episcopum, quem perillustris ac valde honorabilis Vir 
Franciscus Franco et Bahamonde, supremus Nationis Hispanicae Mode- 
rator, iuxta pacta et conventa die septimo mensis Iunii anno millesimo 
nongentesimo quadragesimo primo inita inter S. Sedem et Hispaniam, 
Nobis rite praesentavit, quemque Nos de apostolica Nostra potestate ad 
archiepiscopalem et metropolitanam dignitatem evehimus. Ei vero, tanto 
honore aucto, debita iura et privilegia concedimus, inter quae ius Crucem 
ante se ferendi et pallio utendi, in territorio suae dicionis, postquam ta- 
men illud in publico consistorio expostulaverit et obtinuerit. Quae his 
Litteris mandavimus exsequenda curabit venerabilis Frater Hildebran- 
dus Antoniutti, quem memoravimus, cui omnes potestates agendae rei 
facimus, subdelegandas, si opus fuerit, cuilibet viro in ecclesiastica digni- 
tate constituto. Cum vero negotium confectum fuerit, idem venerabilis 
Frater documenta exaranda curabit eorumque sincera exempla ad S. Con- 
gregationem Consistorialem quam primum mittenda. Quod si, cum res 
ad exitum deduci debet, alius Nuntii munere fungetur, ipsi quae iussi- 
mus oneri erunt. 

. Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum efficaci- 
tati nulla, cuiusvis generis, contraria praescripta officere poterunt, cum 
per has Litteras iisdem derogemus omnibus. Quapropter si quis, quavis 
praeditus auctoritate, sive sciens sive insciens contra egerit ac Nos edixi- 
mus, id prorsus irritum atque inane haberi iubemus. Nemini praeterea 
haec voluntatis Nostrae documenta vel scindere vel corrumpere liceat ; 
quin immo harum Litterarum exemplis et locis, sive typis impressis sive 
manu exaratis, quae sigillum viri praeferant in ecclesiastica dignitate 
constituti simulque ab aliquo publico tabellione sint subscripta, eadem 

omnino habenda erit fides, quae hisce haberetur, si ostenderentur. Quae 
Nostra decreta in universum si quis vel spreverit vel quoquo modo detrec- 
taverit, sciat se poenas esse subiturum iis iure statutas, qui Summorum 
Pontificum iussa non fecerint. 

Datum ex Arce Gandulfi, propre Romam, die vicesimo septimo mensis 
Octobris, anno Domini millesimo nongentesimo quinquagesimo quarto, 
Pontificatus Nostri sexto decimo. 

III 
S. ANNAE POCATIERENSIS 


IN CATHEDRALI TEMPLO ECCLESIAE S. ANNAE POCATIERENSIS CANONICORUM COL- 
LEGIUM CONSTITUITUR. 


PIUS EPISCOPUS 
SERVUS SERVORUM DEL 
AD PERPETUAM REI MEMORIAM 


Cum S. Annae Pocatierensis sollers Episcopus ab hac poposcerit Apo- 
stolica Sede ut in sua dioecesi Canonicorum Collegium constitueretur, 
Nobis idcirco, qui universam hominum familiam superno numine regen- 
dam suscepimus, haec postulatio gratissima atque accepta fuit : comper- 
tum enim habemus per istiusmodi virorum coetus et priscam sacrorum 
rituum venustissimamque augeri dignitatem et ipsorum Praesulum gra- 
ves ingentesque minui labores. Audita igitur sententia venerabilis Fra- 
tris Ioannis Panico, Archiepiscopi titulo Iustinianensis et in Canadia 
Apostolici Delegati, de consilio S. Congregationis Consistorialis, quae 
hanc rem valde dioecesis condicioni opportunam iudicavit, paterno animo 
datis assentimur precibus. Quam ob causam, eorum consensu suppleto 


> 
3 
com 
3 
a 
‘ 2 
4 
3 
ae 


134 Acta Apostolicae Sedis Commentarium O ficiale 


qui in hoc negotio aliquod habeant ius vel se habere praesumant, re at- 
tente considerata ac certa denique scientia eorum quae acturi sumus, de 
apostolica Nostra potestate haec quae sequuntur decernimus atque iube- 
mus. In dioecesis S. Annae Pocatierensis cathedrali templo Canonicorum 
Collegium erigimus, quod ex una constabit Dignitate, ex Decano scilicet 
vel ex Archidiacono, atque ex novem Canonicis, quorum alteri munus 
Theologi, alteri vero, si fieri potest, munus Praefecti admissis paeniten- 
tium expiandis assignetur. Quae Dignitas quique Canonicatus, etiamsi 
primum tribuantur, ad iuris communis normam concedendi sunt. Quoad- 
usque vero sive Dignitas sive Canonicatus congruo beneficio donari non 
poterunt, libenter concedimus ut iis etiam sacerdotibus tribuantur, qui 
alio iam fruantur beneficio, etiam cum animorum curatione coniuncto. 
Tidem Canonici his diebus divina facient officia, dummado cum dominico 
die non concurrant: sollemnibus videlicet S. Ioseph, Sponsi B. Mariae 
Virginis, S. Marci Evangelistae, SS. Apostolorum Petri et Pauli, 8S. An- 
nae B. M. V. Matris, cui cathedrales aedes sunt sacrae, B. Mariae Vir- 
ginis caelo receptae, S. Matthaei Apostoli et Evangelistae. Quandoquidem 
autem haud parum decet eos viros, qui in Episcopi consilium amplumque 
quasi senatum asciscuntur, propriis condecorari insignibus, quibus super 
ceteros emineant, volumus ut Ecclesiae S. Annae Pocatierensis Canonici, 
intra fines tantum suae dioecesis et in sacris sui Collegii ritibus, nigram 
induant vestem talarem cum fimbriis violacei coloris, lineum amiculum 
manicatum, quod rochetum vocant, mozetam violacei coloris atque bire- 
tum violaceo flocculo ornatum. Iisdem praeterea Canonicis anulum ge- 
standi libentes facultatem facimus. Volumus vero ut capitulares, quas 
vocant, leges sive ad iuris communis norman, sive ad Nostra iussa, hisce 
Litteris descripta, quam primum condantur ; quas item Episcopus sanciet 
et Canonici religiose accipient. Quod autem ad cetera attinet officia et 
onera, iura ac privilegia, quae ad eiusdem dignitatis Canonicorum Col- 
legia spectant, iuris communis fideliter serventur normae. Decernimus 
denique ut simul atque erectum Canonicorum fuerit Collegium, dioece- 
sani Consultores, ut aequum est, a suo munere cessent. Quae omnia hisce 
Litteris Nostris mandavimus, ea exsequenda curabit venerabilis Frater 
Ioannes Panico, quem supra diximus, vel ille qui eo tempore quo haec 
decreta ad rem adducentur, Apostolicae in Canadia praeerit Delegationi ; 
cui omnes potestates rei perficiendae facimus, quae alii etiam viro pote- 
runt subdelegari, dummodo in ecclesiastica constituto dignitate, atque 
onus iniungimus confectum negotium in acta referendi eorumque fide 

digna exempla ad S. Congregationem Consistorialem quam primum mit- 
tendi. 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose ser- 
ventur, atque igitur vim suam obtineant. Quarum Litterarum efficacitati 
nulla, cuiusvis generis, contraria praescripta officere poterunt, cum per 
has Litteras iisdem derogemus omnibus. Quapropter si quis, quavis-prae- 
ditus auctoritate, sive sciens sive insciens contra egerit ac Nos ediximus, 
id prorsus irritum atque inane haberi iubemus. Nemini praeterea haec 
voluntatis Nostrae documenta vel scindere vel corrumpere liceat ; quin 
immo harum Litterarum exemplis et locis, sive typis impressis sive manu 
exaratis, quae sigillum viri praeferant in ecclesiastica dignitate 
constituti simulque ab aliquo publico tabellione sint subscripta, 
eadem omnino habenda erit fides, quae hisce haberetur, si ostenderentur. 
Quae Nostra decreta in universum si quis vel spreverit vel quoquo modo 
detrectaverit, sciat se poenas esse subiturum iis iure statutas, qui Sum- 
‘morum Pontificum iussa non fecerint. ‘ 

Datum ex Arce Gandulfi, prope Romam, die duodecimo mensis Novem- 
bris, anno Domini millesimo nongentesimo quinquagesimo quarto, Ponti- 
ficatus Nostri sexto decimo. 

IV 


CARTHAGINENSIS IN COLUMBIA - 8S. GEORGII 
(MONTERIENSIS) 


AB ARCHIDIOECESI CARTHAGINENSI IN COLUMBIA ET AB APOSTOLICO VICARIATU 
8. GEORGII QUAEDAM REGIO SEPARATUR, QUAE IN NOVAE DIOECESIS FORMAM 
REDIGITUR, « MONTERIENSIS )) APPELLANDAB. 


PIUS EPISCOPUS 
_ SERVUS SERVORUM DEI 
AD PERPETUAM REI MEMORIAM 


Quoniam Christus Iesus e serenis caeli plagis hasce descendit in ter- 
ras ut homines, « in tenebris et in umbra mortis ») sedentes, vocaret in ad- 
mirabile lumen suum, Nos qui eius vices licet immeriti gerimus, insomni 
labore contendimus ut fulgentem supernae gratiae splendorem cum omni- 
bus populis ac gentibus communicemus. Cum igitur venerabilis Frater 
Paulus Bertoli, Archiepiscopus titulo Nicomediensis et in Columbia Apo- 
stolicus Nuntius, ab hac postulaverit Romana Sede ut, disiunctis sive e 
perampla Carthaginensi in Columbia archidioecesi sive ex ‘Apostolico 
S. Georgii Vicariatu partibus quibusdam, nova erigeretur dioecesis, lae- 
tissimo animo huiusmodi precibus concedendum censemus, bona scilicet 
spe fore ut christianum nomen latis hisce in oris aptius uberiusque profi- 
ciat in dies. Explorato propterea quid de hac re sentiat dilectus Filius 
Noster Petrus S. R. E. Cardinalis Fumasoni Biondi, S. Congregationis 
Fidei Propagandae Praefectus; audita pariter sententia venerabilium 
Fratrum Nostrorum Ignatii Lé6pez Umafia, Archiepiscopi Carthaginensis 
in Columbia, atque Francisci Santos Domingo, Episcopi titulo Thebani 
in Phtiotide et Apostolici Vicarii S. Georgii; consensu eorum suppleto, 
qui in hoc negotio aliquod habeant ius vel se putent habere; post rem 
pariter attentissime consideratam ; certa ideo scientia eorum quae acturi 
sumus, de apostolica Nostra potestate haec quae sequuntur decernimus. 
Ab archidioecesi Carthaginensi in Columbia atque a Vicariatu Aposto- 
lico S. Georgii ea separamus territoria, quae ad civilem pertinent circum- 
scriptionem vulgo « Departamento de Cérdoba », excepta tamen eiusdem 
circumscriptionis parte, in qua fluvius scatet cui nomen apud populum 
« San Jorge »; e quibus excerptis territoriis novam erigimus dioecesim, 
Monteriensem ab urbe « Monteria » appellandam. Quae nova dioecesis 
iisdem terminabitur finibus atque eadem circumscriptio « Departamento 

de Cérdoba », praeter quam ad orientem ubi, ab oppido « Cafio Prieto », 
limes recta procedit usque ad locum vulgo « Cerro Murucuja », et inde 
per iuga montium, qui cursus dividunt fluminum vulgo « Sind » et « San 
Jorge », communem limitem ad meridiem attingit civilium circumscrip- 
tionum, quas populus appellat « Cérdoba » et « Antioquia ». Monterien- 
sis dioecesis metropolitanae Sedi Carthaginensi in Columbia erit suffra- 
ganea, cuius Metropolitis Archiepiscopis Praesules Monterienses subi- 
cientur. Qui Episcopi sedem ac domicilium in urbe habebunt vulgo « Mon- 
teria », quam his Litteris Nostris in civitatis episcopalis gradum perduci- 
mus; cathedram vero in curiali aede collocabunt S. Hieronymo, Confes- 
sori Ecclesiaeque Doctori, atque S. Nazarethanae Familiae, ex S. Rituum 
Congregationis nuper edito Decreto, sacra, cui igitur, ad cathedralis tem- 
pli dignitatem provectae, omnia tribuimus iura ac privilegia quae cetera- 
rum cathedralium aedium sunt propria. Eadem pariter dioecesis eiusque 
Praesules iisdem iuribus honoribusque fruentur, quibus omnes ornantur 
per terrarum orbem dioeceses earumque Praesules; at iisdem oneribus 
tenebuntur. Episcopalis mensa constabit sive dote, quam publica dabit 
potestas, sive Curiae emolumentis, sive oblatis a fidelibus pecuniis, sive 
denique bonis quae e partitione bonorum mensae Carthaginensis in Co- 


-lumbia, pro rata parte, novae huic obvenient dioecesi, servatis in hac di- 


visione praescriptis canonis 1500 Codicis Iuris Canonici. Quod pariter 
attinet ad novae Ecclesiae regimen et administrationem, ad Vicarii Ca- 
pitularis, sede vacante, electionem, ad fidelium et sacerdotum iura 
et onera aliaque huiusmodi, ea praecipimus quae Iure Canonico sta- 
tuuntur. Quod vero ad clerum novae Sedi assignandum attinet, 
decernimus ut simul ac dioecesis erectio ad effectum deducta fuerit, 
clerici illi Ecclesiae censeantur ascripti in cuius finibus legitime degunt. 
Volumus quoque ut, ad sacrorum rituum augendum decorem, Canonico- 
rum Collegium quam primum in Monteriensi templo condatur, cui erigen- 
do cavebimus per Apostolicas sub plumbo Litteras a Nobis dandas ; quoad- 
usque tamen dioecesis Canonicorum senatu carebit, indulgemus ut eorum 
loco dioecesani Consultores ad iuris normam eligantur. Cum autem maxi- 
me Nobis sit cordi eorum institutio puerorum, quos summus animorum 
Pastor ad sacerdotium incenderit capessendum, volumus ut Monteriensis 
Episcopus, cum primum poterit, Seminarium saltem elementarium con- 
dat, ad iuris normam et iuxta leges a S. Consilio Seminariis studiorumque 
Universitatibus praeposito traditas. Eidem pariter Episcopo summae erit 
curae ut e Seminario optimi iuvenes eligantur atque Romam mittantur, 
in Pontificio Ephebeo Piano Latino Americano philosophicis ac theolo- 


3 it: 
4 
q 
4 
q 
af 
Pa 
q 4 
: 
id 
2 


138 Acta Apostolicae Sedis -— Commentarium Oficiale 


gicis disciplinis erudiendi ; ceteri vero iuvenes ad seminarium archidioe- 
cesis Carthaginensis in Columbia mitti poterunt. Omnia denique docu- 
menta et acta, quae ad novam Ecclesiam spectant, a Curiis Carthagi- 
nensi in Columbia et S. Georgii quam cito mittantur ad Monteriensis Cu- 
riae tabularium, ut in eo diligenter serventur. Ut autem ea quae Nostris 
his Litteris iubemus fiant, eundem venerabilem Fratrem Paulum Bertoli 
deligimus, vel eum qui eo tempore quo haec decreta ad rem adducentur, 
Apostolicae in Columbia Nuntiaturae praeerit; cui vero contigerit hoc 
exsequendum opus, illi necessarias ad id potestates facimus cuilibet sub- 
delegandas, si opus fuerit, viro in ecclesiastica dignitate constituto, onus- 
que iniungimus effectum negotium in acta referendi eorumque fide digna 
exempla ad S. Consistoriale Consilium quam primum mittendi. 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum efficaci- 
tati nulla, cuiusvis generis, contraria praescripta officere poterunt, cum 
per has Litteras iisdem derogemus omnibus. Quapropter si quis, quavis 
praeditus auctoritate, sive sciens sive insciens contra egerit ac Nos edixi- 
mus, id prorsus irritum atque inane haberi inbemus. Nemini praeterea 
haec voluntatis Nostrae documenta vel scindere vel corrumpere liceat ; 
quin immo harum Litterarum exemplis et locis, sive typis impressis sive 
manu exaratis, quae siygillum viri praeferant in ecclesiastica dignitate 
constituti simulque ab aliquo publico tabellione sint subscripta, eadem 
omnino habenda erit fides, quae hisce haberetur, si ostenderentur. Quae 
Nostra decreta in universum si quis vel spreverit vel quoquo modo detrec- 
taverit, sciat se poenas esse subiturum iis iure statutas, qui Summorum 
Pontificum iussa non fecerint. 

Datum ex Arce Gandulfi, prope Romam, die vicesimo mensis Novem- 
bris, anno Domini millesimo nongentesimo quinquagesimo quarto, Pon- 
tificatus Nostri sexto decimo. 


CELSUS Card. COSTANTINI Kk Fr. ADEODATUS I. Card. PIAZZA 


«S. R. E. Cancellarius S. Congr. Consistorialis a Secretis 


Hamletus Tondini 
Apostolicam Cancellariam Regens 


Franciscus Hannibal Ferretti, Proton. Apost. 


Albertus Serafini, Proton Apost. 
Loco Plumbi 


In Canc. Ap. tab., vol. LYX XIX, n. 8}. 

S. HIERONYMI TERREBONAE 


CANONICORUM COLLEGIUM IN CATHEDRALI TEMPLO DIOECESIS SANCTI HIERO- 
NYMI TERREBONAE ERIGITUR ET CONSTITUITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quicquid ad divini cultus decorem promovendum spectat, pergratum 
sane Nobis est, qui Ecclesiam Dei superna voluntate accepimus regendam. 
Cum igitur Canonicorum Collegia, praeter quam quod in dioecesium re- 
gimine Episcopis consilio praesto sunt, sacrarum etiam caeremoniarum 
splendori in principe suae cuiusque dioecesis templo dent operam, eadem 
idcirco perlibenter condimus et constituimus. Quam ob rem, cum venera- 
bilis Frater Aemilianus Frenette, Episcopus Sancti Hieronymi Terre- 
bonae, Apostolicae Sedi adhibuerit preces ut cathedrale suum templum, 
ad iuris normam, Canonicorum instrueretur Collegio, Sacra Congregatio 
Consistorialis, vi peculiarium facultatum a Nobis tributarum, audito 
dilecto Filio Nostro Paulo Aemilio S. R. E. Cardinale Léger, Archiepi- 
scopo Marianopolitano, et sententia probata venerabilis Fratris Ioannis 
Panico, Archiepiscopi titulo Iustinianensis et in Ditione Canadensi Apo- 
stolici Delegati, eius postulatis concedendum esse censuit. Nos igitur 
huic assentimur sententiae ; illorumque consensu suppleto, quorum qua- 
vis ratione negotium intersit, re attente considerata ac certa scientia 
eorum quae acturi sumus, suprema usi apostolica Nostra potestate, haec 
quae sequuntur statuimus ac decernimus. In Sancti Hieronymi Terre- 
bonae dioecesis cathedrali templo Canonicorum Collegium erigimus, quod 
ex una constabit Dignitate, e Decano nempe, atque ex undecim Cano- 
nicis, quorum alteri munus Theologi, alteri vero munus Canonici admissis 
paenitentium expiandis assignetur. Qui Canonicatus et Dignitas, tametsi 
primum concedantur, ad iuris communis normam conferenda sunt. Quoad 
vero Dignitas et Canonicatus congruo beneficio donari non poterunt, fa- 
cultatem facimus ut iis etiam sacerdotibus tribuantur, qui alio iam fruan- 

tur beneficio, etiam cum christifidelium curatione coniuncto. Indulgemus 
pariter ut iidem Canonici divini officii obligationem in choro persolvant, 
Vesperarum et Completorii psalmodia, feria tertia uniuscuiusque tertiae 
hebdomadis mensium Martii, Maii, Septembris ac Decembris peracta ; 
donec aliter provideatur. Cum autem haud parum deceat eos viros, qui 
in Episcopi consilium et tamquam senatum asciscantur, propriis conde- 
corari insignibus, quibus super ceteros emineant, Sancti Hieronymi Ter- 
rebonae dioecesis Dignitati et Canonicis concedimus ut, in caeremoniis 
capitularibus, vestem talarem nigram cum fimbriis violacei coloris in- 
duant, lineum amiculum manicatum, quod nominatur rochetum, mozetam 
violacei coloris atque biretum flocculo violacei coloris exornatum ; extra 
chorum vero sed intra fines dumtaxat suae dioecesis vestem talarem ni- 
gram cum fimbriis violacei coloris, zonam et caligas eiusdem coloris in- 
duere atque anulum gestare poterunt. Volumus insuper ut capitulares, 
quas vocant, leges sive ad iuris communis normam, sive ad Nostra iussa, 
hisce Litteris descripta, quam primum condantur ; quas item Episcopus 
sanciet et Canonici religiose accipient. Quod vero ad cetera attinet officia 
et munera, iura et privilegia, quae ad eiusdem dignitatis Canonicorum 
Collegia spectant, iuris communis fideliter serventur normae. Decerni- 
mus etiam ut simul ac Canonicorum Collegium erectum fuerit, dioecesani 
Consultores a suo munere cessent. Haec omnia quae a Nobis statuta sunt 
venerabilis Frater Ioannes Panico, quem supra diximus, exsequenda cu- 
rabit, cui propterea omnes necessarias et opportunas ad id facimus pote- 
states, alii etiam cuilibet viro, dummodo in ecclesiastica constituto di- 
gnitate, si opus fuerit, subdelegandas ; vel ille curabit qui eo tempore quo 
haec decreta ad rem adducentur in Ditione Canadensi Apostolicae Dele- 
gationi praeerit ; cui venerabili Fratri onus iniungimus hoc confectum 
negotium in tabulas referendi, earumque fide digna exempla ad Sacram 
Congregationem Consistorialem quam primum transmittendi. 

* Has vero Litteras nunc et in posterum efficaces esse et fore volumus; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum efficaci- 
tati ‘nulla, cuiusvis generis, contraria praescripta officere poterunt, cum 
per has Litteras iisdem derogemus omnibus. Quapropter si quis, quavis 
praeditus auctoritate, sive sciens sive insciens contra egerit ac Nos edixi- 
mus, id prorsus irritum atque inane haberi iubemus. Nemini praeterea 
haec voluntatis Nostrae documenta vel scindere vel corrumpere liceat ; 
quin immo harum Litterarum exemplis et locis, sive typis impressis sive 
manu exaratis, quae sigillum viri praeferant in ecclesiastica dignitate con- 

stituti simulque ab aliquo publico tabellione sint subscripta, eadem omni- 
no habenda erit fides, quae hisce haberetur, si ostenderentur. Quae Nostra 
decreta in universum si quis vel spreverit vel quoquo modo detrectaverit, 
sciat se poenas esse subiturum iis iure statutas, qui Summorum Pontifi- 
cum iussa non fecerint. 

Datum ex Arce Gandulfi, prope Romam, die vicesimo mensis Novem- 
bris, anno Domini millesimo nongentesimo quinquagesimo quarto, Pon- 
tificatus Nostri sexto decimo. 


CELSUS Card. COSTANTINI $8 Fr. ADEODATUS I. Card. PIAZZA 
S. R. E. Cancellarius S. Congr. Consistorialis a Secretis 


Hamletus Tondini 
Apostolicam Cancellariam Regens 


7 Alfonsus Carinci, Archiep. tit. Seleuc. in Is., Decanus Prot. Apost. 
Bernardus De Felicis, Proton. Apost. 


Loco Plumbi 


In Canc. Ap. tab., vol. LXXXIX, n. 71. 


LITTERAE APOSTOLICAE 


I 


CONSTITUTIONES CONGREGATIONIS MISSIONIS APPROBANTUR 


PIUS PP. XII 


Ad perpetuam rei memoriam. — Evangelium ad pauperes perferre, 
praesertim ad eos, qui rus incolunt, sacrorum administros rite infor- 
mare ad pietatem ac doctrinam, caritatis officia omne genus exercere, 
egregium est et salutare munus, quod Sanctus Vincentius a Paulo, di- 
vinae cuidem impulsioni obsecutus, suae Presbyterorum sodalitati, seu 
Congregationi Missionis, quam dicunt, praestituit. Quae quidem, anno 
MDCXXxII ab Urbano PP. VIII, Decessore Nostro, approbata, cum le- 
giferi Patris servaret instituta, laetis est aucta incrementis multumque 
contulit ad Ecclesiae decus atque salutem animorum. Ut autem, quasi 
in composita civitate, leges cum muneribus plane congruerent, Clemens 
PP. X, item Decessor Noster, anno MDCLXx, Constitutiones selectas, 

quae vocantur, ratas habuit et probavit, ad quas temporis successu 
plura sunt adiecta generalium eiusdem sodalitatis conventuum consulta. 
Anno denique MDCCCCXXXXVII, sacrum huiusmodi praesidum concilium 
omnes leges ad praescripta Codicis Iuris Canonici accommodavit alias- 
que, utpote usu comprobatas, adiunxit. Quae omnia Sacrum Consilium 
Religiosis Sodalibus praepositum diligenter recognovit, quibusdam re- 
bus additis vel immutatis, que Vincentiana haec Presbyterorum soda- 
litas magis vigeret amplioremque meteret copiam fructuum et prome- 
ritorum. Has vero leges ut Nostra auctoritate probaremus, submissae 
Nobis adhibitae sunt preces, quibus pro Nostra voluntate in Vincentia- 
nos eosdem sodales, apostolica exsequentes munera, statuimus libenti 
animo obsecundare. Quapropter, e Sacrae Congregationis negotiis 
Religiosorum Sodalium praepositae consulto, omnibus attente perpen- 
sis, certa scientia ac matura deliberatione Nostra deque Apostolicae po- 
testatis plenitudine, harum Litterarum vi perpetuumque in modum 
Constitutiones Congregationis Missionis, a memorato Sacro Consilio 
recognitas, approbamus et confirmamus iisque Apostolicae sanctionis 
robur adicimus, dummodo conveniant cum exemplo, quod in Tabulario 
Sacrae eiusdem Congregationis Religiosis praepositae asservatur, et 
cuius prima verba sunt « Congregatio Missionis, a Sancto Vincentio a 
Paulo anno MDCXXvV instituta », extrema autem «et res ad Sacram 
Congregationem de Religiosis deferatur », namque sint tenoris qui se- 
quitur : (hic exscribuntur Constitutiones). Hisce simul Litteris et aucto- 
ritate Nostra abrogamus et abrogata esse declaramus ea omnia, quae 
iisdem Constitutionibus, per Nos approbatis, non continentur. Contrariis 
quibusvis nihil obstantibus. Haec edicimus, statuimus, decernentes prae- 
sentes Litteras firmas, validas atque efficaces iugiter exstare ac per- 
manere ; suosque plenos atque integros effectus sortiri et obtinere ; illis- 
que ad quos spectant, seu spectare poterunt, nunc et in posterum ple- 
nissime suffragari; sicque rite iudicandum esse ac definiendum; irri- 
tumque ex nunc et inane fieri, si quidquam secus, super his, a quovis, 
auctoritate qualibet, scienter sive ignoranter attentari contigerit. 
Datum Romae, apud Sanctum Petrum, sub anulo Piscatoris, die 
XIX mensis Iulii, anno MpccccLin, Pontificatus Nostri quinto decimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
a Brevibus Apostolicis 


« 

II 


AD DIGNITATEM ET HONOREM BASILICAE MINORIS EVEHITUR CATHEDRALB TEM- 
PLUM 8S. CATHARINAE V. ET M. DICATUM, IN URBE ET ARCHIDIOBCBSI CAR- 
THAGINENSI IN COLUMBIA EXSTANS. 


PIUS PP. XII 


Ad perpetuam rei memoriam. — Columbiana in dicione urbs exstat, 
quae ab Hispanis anno MDXXxIII condita, tanta pietatis ac religionis 
operum specimina dedit, ut a Clemente PP. VII, fel. rec., Decessore 
Nostro, Episcopali Cathedra augeri insequente anno meruerit : Cartha- 
ginem dicimus, in qua Templum Maximum, Sanctae Catharinae Ale- 
xandrinae, Virgini et Martyri, dicatum, anno MDXXXvVIII erectum fuit. 
Nec minore praefulserunt pietate Carthaginenses in Columbia cives, 
quippe qui, prout Nobis allatum est, idem Templum, Episcopis presby- 
terisque faventibus, potissimumque Petri Adén Brioschi Archiepiscopi 
opera, pluries temporis successu refecerint atque in meliorem amplio- 
remque redegerint formam. Novissime quidem, tertio revoluto saeculo 
ab obitu Sancti Petri Claver, e Societate Iesu, in eodem Templo sacer- 
dotio forsitan initiati, novis iisque pulchris auctum est operibus. Ec- 
clesia ipsa Cathedrali, a Iosepho Diaz de Lamadrid, Episcopo, die 
XVIII mensis Novembris anno MDCCXCII consecrata, tribus constat alis, 
quae ei venustam conferunt speciem, atque sacris iisque pretiosis Reli- 
quiis, quas inter particula Sanctae Crucis et Sancti Iustini Martyris 
Corpus, est ditata. Nec deest etiam nunc, ex Anglorum Gallorumque 
vastationibus incolumis, antiqua magnique pretii sacra supellex, adeo 
ut sollemnia, ibidem ab Episcopis Cleroque fieri solita, maximo pera- 
gantur splendore. Quae cum ita sint, Venerabilis Frater Iosephus Igna- 
tius Lépez Umaiia, Carthaginensis in Columbia Archiepiscopus, nomine 
proprio, utriusque Cleri ac fidelium, enixis Nos adiit precibus ut prae- 
fatam Ecclesiam Cathedralem ad honorem Basilicae Minoris benigne 
evehere dignaremur. Nos autem, laudatae Ecclesiae antiquitatem ac 
venustatem nec non Cleri populique fidem scite considerantes, huiusmodi 
vota excipere perlibenter statuimus. Quapropter, ex consulto Sacrae 
Rituum Congregationis, certa scientia ac matura deliberatione Nostra, 
deque Apostolicae Nostrae potestatis plenitudine, praesentium Littera- 
rum vi perpetuumque in modum, memoratam Carthaginensem in Co- 

lumbia Ecclesiam Cathedralem, Deo in honorem Sanctae Catharinae 
Virginis et Martyris dicatam, titulo ac dignitate Basilicae Minoris, 
cum omnibus iuribus ac privilegiis rite competentibus, afficimus atque 
decoramus. Contrariis quibuslibet minime obstantibus. Haec edicimus, 
statuimus, decernentes praesentes Litteras firmas, validas atque effica- 
ces iugiter exstare ac permanere ; suosque plenos atque integros effectus 
sortiri et obtinere; illisque ad quos spectant seu spectare poterunt, 
nunc et in posterum, plenissime suffragari; sicque rite iudicandum esse 
ac definiendum ; irritumque ex nunc et inane fieri, si quidquam secus 
super his, a quovis, auctoritate qualibet, scienter sive ignoranter con- 
tigerit attentari. 

Datum ex Arce Gandulfi, sub anulo Piscatoris, die xx mensis 
Octobris, anno MCMLIII, Pontificatus Nostri quinto decimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
a Brevibus Apostolicis 


Ill 


BEATA MARIA VIRGO IMMACULATA UNIVERSAE DIOBCESIS PEREIRANAE IN CO- 
LUMBIA PATRONA CABLESTIS PRAECIPUA CONSTITUITUR. 


PIUS PP. XII 


Ad perpetuam rei memoriam. — Quod novissima a Nobis proximo 
elapso anno in Columbia erecta Pereirana dioecesis sibi Deiparam Vir- 
ginem cuiusvis labis ab origine nesciam in Patronam elegit, maximum 
Nobis attulit solacium. Certiores enim facti sumus a Venerabili Fratre 
Baltassar Alvarez Restrepo, Pereirano Episcopo, Mariali pietate sa- 
cerdotes et Christifideles adeo flagrasse et etiamnune flagrare, ut, vixdum 
Episcopalis Cathedra canonice fuerat constituta, Immaculatam Virgi- 
nem Caelestem totius dioeceseos Patronam sibi adoptarent. Ne tamen 
huiusmodi electio Apostolica sanctione careat, Praesul ipse a Nobis 
enixe postulavit ut idem Mariale Patrocinium benigne confirmare di- 
gnaremur. Nos autem, ut Cleri fideliumque Pereiranae dioecesis pieta- 
tem congruo afficeremus praemio, huiusmodi votis, faustam quoque 
proximi Anni Marialis, in honorem eiusdem Virginis Immaculatae per 

Nosmet Ipsos nuperrime indicti, nacti occasionem, annuere perlibenter 
statuimus. Quapropter, ex consulto Sacrae Rituum Congregationis, 
certa scientia ac matura deliberatione Nostra deque Apostolicae No- 
strae potestatis plenitudine, praesentium Litterarum tenore perpetuum- 
que in modum Beatam Virginem Mariam ab origine Immaculatam Cae- 
jestem universae Pereiranae dioecesis praecipuam Patronam, omnibus 
adiectis honoribus et privilegiis liturgicis principalibus locorum Pa- 
tronis de iure competentibus, confirmamus, eligimus ac renuntiamus. 
Contrariis quibuslibet minime obstantibus. Haec edicimus, statuimus, 
decernentes praesentes Litteras firmas, validas atque efficaces iugiter 
exstare ac permanere ; suosque plenos atque integros effectus sortiri et 
obtinere ; illisque ad quos spectant seu spectare poterunt, nunc et in” 
posterum, plenissime suffragari; sicque rite iudicandum esse ac defi- 
niendum ; irritumque ex nunc et inane fieri, si quidquam secus super 
his, a quovis, auctoritate qualibet, scienter sive ignoranter contigerit 
attentari. 

Datum ex Arce Gandulfi, sub anulo Piscatoris, die xx1v mensis 
Octobris, anno MCMLII, Pontificatus Nostri quinto decimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
a Brevibus Apostolicis 


IV 


BEATA MARIA VIRGO IMMACULATA PRAECIPUA PATRONA CAELHSTIS BUCARA- 
MANGUENSIS DIOKCESIS DECLARATUR. 


PIUS PP. XII 


Ad perpetuam rei memoriam. —- Centesimo fere anno exacto ex quo 
auctoritate falli nescia pronuntiatum fuit Almam Deiparam fuisse om- 
nis labis ab origine expertem, sacrorum administri et Christifideles 
dioecesis Bucaramanguensis per Venerabilem Fratrem Hannibalem Mu- 
fioz Duque, eiusdem Sedis Antistitem, preces Nobis adhibuerunt ut 
Beatam Mariam Virginem Immaculatam, in quam peculiari ferrentur 
religione, praecipuam sibi constitueremus Caelestem apud Deum Pa- 
tronam. Nos vero, qui omni studio annitimur ut Marianum cultum quo- 


10 — Acta, vol. XXII, n. 3 — 26-3-1955. 


‘ 
3 
3 
] 
3 = 
4 
| 
| 
q 
| 
4 
i 
i 
i 
= 
i 
H 
} 
| 
i 


146 Acta Apostolicae Sedis Commentarium O ficiale 


quoversus propagemus et homines ad Almam perducendo Deiparam ad 
rectam fidem, ad probos mores, ad pacem denique et consensionem re- 
vocemus, votis huiusmodi statuimus libenter obsecundare. Quapropter, 
ex Sacrae Rituum Congregationis consulto, certa scientia ac matura 
deliberatione Nostra deque Apostolicae potestatis plenitudine, harum 
Litterarum vi perpetuumque in modum Beatam Mariam Virginem sine 
originali labe Conceptam praecipuam dioecesis Bucaramanguensis Cae- 
lestem apud Deum Patronam eligimus, facimus, declaramus, omnibus 
adiectis honoribus ac privilegiis liturgicis, quae principalibus dioece- 
sium Patronis rite competunt. Contrariis quibusvis nihil obstantibus. 
Haec edicimus, statuimus, decernentes praesentes Litteras firmas, va- 
lidas atque efficaces semper exstare ac permanere ; suosque plenos atque 
integros effectus sortiri et obtinere ; illisque, ad quos spectant, seu specta- 
re poterunt, nunc et in posterum plenissime suffragari; sicque rite iu- 
dicandum esse ac definiendum ; irritumque ex nunc et inane fieri, si 
quidquam secus, super his, a quovis, auctoritate qualibet, scienter sive 
ignoranter attentari contigerit. 

Datum ex Arce Gandulfi, sub anulo Piscatoris, die vir mensis No- 
vembris, anno MpccccLiiI, Pontificatus Nostri quinto decimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
a Brevibus Apostolicis 


PAROECIALE TEMPLUM ABBATIAE 8S. MARIAE IN CABLUM ASSUMPTAE DE 
‘PRATALEA )) PATAVINAE DIOBCESIS, BASILICAE MINORIS TITULO HONORI- 
BUSQUE AUGETUR. 


PIUS PP. XII 


Ad perpetuam rei memoriam. — Amplissimum religionis domicilium 
esse perhibetur Templum Beatae Mariae Virginis in Caelum Assumptae 
cum continente Monasterio, Prataleae, intra fines dioecesis Patavinae, 
constitutum, quo Ordini Sancti Benedicti, cui creditum est, decus ad- 
ditur, atque in populo fideli res Catholica augetur. Quae sacra Aedes, 
saeculo XV et Xvi exstructa, venustate et artificiosis operibus tam est 

insignis ut invisentium animi stupore perfundantur. Admireris praeser- 
tim columnas ad Ionici generis rationem excisas, fornices sublimes, 
tholum aedificio impositum. Sed non solum fabricatorum ingenio haec 
moles commendatur, sed etiam pictorum, imprimis Ioannis Baptistae 
Zelotti, Veronensis, qui eleganti manu Servatorem caelos ascendentem, 
praeclaros Ecclesiae Viros, aliasque res coloribus expressit. Sacram 
quoque supeilectilem, pretiosis vestitam metallis, est ibi cernere, quae 
divinis ritibus inservit, quos Benedictini Sodales frequentes ibi solent 
exsequi. Ad hanc etiam domum Dei, cui paroecia est adiuncta, Christi- 
fideles impigri accedunt, ut sacris intersint atque munerum superno- 
rum percipiant largitatem. Quibus permotus dilectus filius Gerardus 
Fornaroli, eiusdem Coenobii Abbas, submissas Nobis adhibuit preces 
ut Templum, Deiparae Caelo receptae sacrum, quod diximus, Mariano 
hoc volvente anno, Basilicae Minoris nomine ac iure donaremus. Quae 
vota, Venerabilis Fratris Hieronymi Bortignon, Episcopi Patavini, at- 
que Venerabilis Fratris Placidi Nicolini, Assisiensis Antistitis, olim 
eius Monasterii Abbatis, ampla commendatione suffulta, libenti animo 
statuimus explere. Quapropter, e Sacrae Rituum Congregationis con- 
sulto, certa scientia ac matura deliberatione Nostra deque Apostolicae 
potestatis plenitudine, harum Litterarum vi perpetuumque in modum, 
paroeciale Templum « Abbatiae Sanctae Mariae in Caelum Assumptae 
de Pratalea », intra Patavinae dioecesis fines positum, ad honorem ac 
dignitatem Basilicae Minoris evehimus, omnibus adiectis iuribus ac 
privilegiis, quae Ecclesiis, hoc titulo condecoratis, rite competunt. Con- 
trariis quibusvis nihil obstantibus. Haec edicimus, statuimus, decernen- 
tes praesentes Litteras firmas, validas atque efficaces iugiter exstare ac 
permanere ; suosque plenos atque integros effectus sortiri et obtinere ; 
illisque ad quos spectant, seu spectare poterunt, nunc et in posterum 
plenissime suffragari; sicque rite iudicandum esse ac definiendum ; ir- 
ritumque ex nunc et inane fieri, si quidquam secus, super his, a quovis, 
auctoritate qualibet, scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die 
XIX mensis Februarii, anno MpccccLiv, Pontificatus Nostri quinto 
decimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
a Brevibus Apostolicis 

EPISTULA 


AD BMUM P. D. ADEODATUM I0ANNEM » EPISCOPUM SABINEN. ET MANDELEN. 
S. R. BE. CARDINALEM PIAZZA, S. CONGREGATIONIS CONSISTORIALIS A SECRE- 
TIS QUINA LUSTRA A SUSCEPTO EPISCOPATU IMPLENTEM. 


PIUS PP. XII 


Venerabilis Frater Noster, salutem et Apostolicam Benedictionem. — 
Expostulant sane praeclara tua in Ecclesiam promerita, expostulant pa- 
riter excelsa, qua exornaris, dignitas et peculiaris erga te Nostra be- 
nevolentia, ut, quinto exeunte lustro ex quo ad episcopalem honorem 
evectus es, laetabilis huius eventus sollemnia nosmet Ipsi iucundis votis 
Nostraque auctoritate prosequamur. Postquam enimvero, auspicato Dei 
famulatui addictus devotusque, in sacro Ordine Fratrum Carmelitarum 
Discalceatorum haud pauca et gravia officia persolveras, praesertim inge- 
nuas litteras deinde philosophiam ac theologiam docendo, Prioris quoque 
munus gerendo, Procuratoris ipsius Generalis partes sustinendo; post- 
quam, aestuante per orbem terrarum priore atrocissimo bello, animarum 
curam apud milites exercueras, ad sacerdotii culmen promotus, sagacitas 
tua alacritasque pastoralis in ampliore quidem campo coruscavit. Ac pri- 
mo in Beneventana Sede Metropolitana per quinquennium plura dedisti 
sollertiae documenta, inter quae exstitere piae sodalitates a te erectae ad 
catholicam doctrinam rite fidelibus tradendam atque ad Ecclesiae uni- 
tatem promovendam, Opus ecclesiasticarum vocationum studiose pro- 
vectum, ac sollicitudo, qua, anno MCMXXX, civibus in ea urbe ac regione 
terrae motu percussis auxilia et solacia liberaliter praebuisti. Deinde 
ad Venetiarum patriarchatum translatus, paulo post ad Senatum quoque 
Ecclesiae adscriptus, per tredecim annos in pastorale ministerium totus 
incubuisti. In primisque novas condidisti paroecias, ubi ruricolae opi- 
ficesque religione et pietatis officiis excolendi erant, Actionis Catholicae 
consociationes et opera impense fovisti, Congressum dioecesanum cele- 
brasti ad catechesim promovendam et clericorum Seminarium, curiam 
sedemque patriarchalem opportune apteque refecisti. Quae quidem egre- 
gia curae tuae pastoralis documenta Nos ante oculos habentes, sex 


abhinc annos in hanc almam Urbem te arcessivimus, ut adiutricem ope-— 


ram in Ecclesia universa regenda Nobis Ipsis tribueres, tibique munus 

a Secretis in Sacro Consilio Episcopis eligendis moderandisque concre- 
dimus, atque suburbicariae sedi Sabinensi et Mandelensi praefecimus. 
Qua quidem in dioecesi plures ecclesias aedesque paroeciales condidisti 
vel redintegrasti, Seminarii dioecesani et Episcopi sedes refecisti, eius- 
demque Seminarii villam rusticandi gratia ac nonnulla instituta puerulis 
educandis e solo excitasti, domumque pro senibus aegrotisque sacerdo- 
tibus hospitio recipiendis atque ad exercitia spiritualia peragenda ae- 
dificare coepisti. Cognitam quoque habemus planeque perspectam pecu- 
liarem sollicitudinem tuam de Actione in Italia Catholica deque Italo- 
rum emigratione, per societatem missionariorum a S. Carolo tam sollerter 
adiuta. Itaque erigito, Venerabilis Frater Noster, animum in spem co- 
piosae a Iesu Christo Pastorum principe remunerationis; cuius interea 
tamquam libamenta habeas ea, quae grex tuus tuique aestimatores in 
quintum ac vicesimum episcopatus tui natalem parant sollemnia. Eiusmo- 
di autem communis amoris laetitiaeque testimonia volumus Nostram 
antecedere gratulationem atque omina Nostra; cupimus enim tibi, ex 
animo, ut quam diutissime incolumis integerque viribus serveris, quo 
ex tua actione grex tibi traditus maiora emolumenta, Apostolica haec 


_ Sedes ex industria tua, diuturno rerum usu comprobata, uberiores fruc- 


tus in posterum percipiat. Quo autem sacra sollemnia populo Sabinensi 
et Mandelensi utiliora evadant, tibi ultro potestatem tribuimus, ut, qua 
malueris die, post Sacrum pontificali ritu peractum, adstantibus fide- 
libus nomine Nostro Nostraque auctoritate benedicas, plenariam indul- 
gentiam iisdem proponens, ad Ecclesiae praescripta lucrandam. Cae- 
lestium interea donorum auspicem, peculiarisque benevolentiae Nostrae 
testem, Apostolicam Benedictionem tibi, Venerabilis Frater Noster, tuis 
laborum sociis, cunctoque clero ac fidelibus curae tuae creditis pera- 
manter in Domino impertimus. 

Datum Romae apud Sanctum Petrum, die vill mensis Februarii, 
anno MDCCCCLY, Pontificatus Nostri sexto decimo. 


PIUS PP. XII 


i 
4 
3 
3 
3 
{ 
\@ 
2 
| 
| 
| 
7 


150 Acta Apostolicae Sedis - Commentarium Offciale 


ACTA SS. CONGREGATIONUM 


SACRA CONGREGATIO CONSISTORIALIS 


I 
LAVANTINAE - LABACENSIS 


DECRETUM 


DE IMMUTATIONE FINIUM DIOBCESIUM 


Sivus flumen, dioecesium Lavantinae et Labacensis fines iam pridem 
terminans, ob aquarum eluviones plures abhinc annos suum ita mutavit 
alveum ut pagus vulgo « Vrbinska vas », qui ad Labacensem dioecesim 
pertinet, in dextera ripa iam situs in sinistra deinde, ad fines Lavanti- 
nae dioecesis, exstare contigerit. 

Itaque Excmus P. D. Massimilianus Drzecnik, Episcopus titularis 
Arbittenus et Administrator Apostolicus Lavantinus, ab Apostolica Sede 
postulavit ut, ad bono spirituali fidelium ibi commorantium utilius con- 
sulendum, praefatus pagus « Vrbinska vas ») a Labacensi dioecesi sepa- 
raretur et Lavantinae dioecesi aggregaretur. 

Ssihus Dominus Noster Pius, Divina Providentia Pp. XII, rei oppor- 
tunitate perspecta habitoque favorabili voto Excmi P. D. Antonii Vovk, 
Episcopi titularis Cardicensis et Administratoris Apostolici Labacensis, 
oblatis Sibi precibus benigne annuendum censuit. 

Quapropter Idem Ssihus Dominus Noster praesenti Consistoriali 
Decreto praefatum pagum « Vrbinska vas » a Labacensi dioecesi seiun- 
gere et Lavantinae dioecesi perpetuo attribuire dignatus est, mutatis hac 
ratione nominatarum dioecesium finibus. 

Ad haec autem exsecutioni mandanda Eadem Sanctitas Sua deputare 
dignata est eundem Exchium P. D. Massimilianum Drzecnik, eidem tri- 
buens facultates necessarias et opportunas, ad effectum de quo agitur, 
etiam subdelegandi quemlibet virum in ecclesiastica dignitate constitu- 

tum, facto illi onere transmittendi quamprimum ad hanc S. Congrega- 
tionem Consistorialem exemplar actus peractae exsecutionis. 
Contrariis quibusvis minime obstantibus. 
Datum Romae, ex Aedibus S. C. Consistorialis, die 4 mensis Iulii 
anno Mariali 1954. 


8 Fr. A. I. Card. Piazza, Ep. Sabinen. et Mandelen., a Secretis 


L. 8S. 
Iosephus Ferretto, Adsessor 


II 
LEOPOLDINENSIS - CAMPOSINAE 
DECRETUM 


DE MUTATIONE FINIUM DIOECESIUM 


Concrediti gregis commodo studentes, Excmi PP. DD. Delphinus Ri- 
beiro Guedes, Episcopus Leopoldinensis, et Antonius de Castro Mayer, 
Episcopus Camposinus, ab Apostolica Sede expostulaverunt ut pars 
paroeciae vuleo La Palma, quae pertinet ad dioecesim Leopoldinensem 
- distraheretur et dioecesi Camposinae adnecteretur, ita quidem ut ec- 
clesiastici dioecesium fines cum civilibus deinde convenirent. 

Porro, 8S. C. Consistorialis, attento favorabili voto Excmi P. D. Ca- 
roli Chiarlo, Archiepiscopi titularis Amideni et in Brasiliana Republica 
Nuntii Apostolici, vigore facultatum sibi a Ssio Domino Nostro Pio Di- 
vina Providentia Pp. XII tributarum, oblatis precibus benigne annuen- 
dum censuit. 

Quapropter, suppleto, quatenus opus sit, eorum interesse habentium 
vel habere praesumentium, consensu, praesenti Consistoriali Decreto 
decernit, ut, bipartito memoratae paroeciae La Palma territorio, pars 
altera, quae in regione civili vulgo Rio de Janeiro iacet, Leopoldinensi 
dioecesi nexa permaneat, altera vero, quae ad regionem civilem vulgo 
Minas Gerais pertinet, dioecesi Camposinae in perpetuum adscribatur, 
mutatis deinceps hac ratione utriusque dioecesis finibus prout in se- 
quentibus : 

«... Segue até aleangar a linha de cumiada da Serra da Pedra Bo- 
nita; prossegue por esta linha de cumiada, passando pelas Pedras Bo- 
nita e de Alexandria, até o ponto mais préximo 4 confluéncia dos ri- 
beirdes Bom Jardim e Eva; dai, desce até a dita confluéncia e desce 
pelo Eva até a sua confluéncia no rio Pomba; desce por éste até a sua 

interseccio com o eixo longitudinal da ponte da Estrada de Ferro Leo- 
poldina; déste ponto, cortando a margem esquerda do referido rio 
Pomba, atinge, em linha reta, 0 alto do Morro situado entre aquela mar- 
gem e o leito da E. F. Leopoldina ; dai, atravessa novamente o leito desta 
ferrovia, ganha o divisor de Aguas de afluentes diretos do rio Pomba, 
de um lado, e ribeirao Santo Antonio do outro, atingindo, em prossegui- 
mento, a linha das vertentes dos cérregos da Bocaina, da Cachoeira e do 
Desengano, de um lado, e dos cérregos do Retiro e da Aldeia do outro, 
até atingir um ponto fronteiro e mais pr6éximo da nascente do cérrego 
da Tolda, na Fazenda de Sao Roque; dai atinge a dita nascente e desce 
pelo cérrego, da Tolda até a sua confluéncia, com o cérrego do Desen- 
gano ; dai galga a linha de vertentes dos cérregos da Cachoeira Bonita 
e da Serra, pela qual continua; corta a estrada do rodagem Miracema- 
Palma, em uma garganta nas proximidades da fazenda da Fortaleza e 
continua pelo divisor das 4guas dos cérregos da Cachoeira Bonita e 
Inhamal do outro, até atingir 0 pontéo de Santo Anténio; déste pontio 
segue pela linha de cumiada da Serra da Divisa que separa as Aguas do 
ribeirao do Macuco das Aguas do ribeiraio Sio Joaquim e dos cérregos 
do Taquaracu, Bom Jardim e Santa Cruz, passando pelo pontio do 
Felicissimo e continua pela mesma linha de cumiada da Serra da Divisa, 
até atingir um ponto em que, descendo, vai alancar o rio Muriaé no 
local denominado Poco-F undo: atravessa ai o rio Muriaé, ganha a linha 
de cumiada da serra do Brito... ». 

Omnia acta et documenta praefatam paroeciae « La Palma » partem 
respicientia a Leopoldinensi ad Camposinam Curiam, cum primum fas 
erit, transmittantur. 

Ad haec perficienda eadem Sacra Congregatio memoratum Excihum 
P. D. Carolum Chiarlo deputat, necessarias et opportunas tribuens fa- 
cultates etiam subdelegandi, ad effectum de quo agitur, quemlibet vi- 
rum in ecclesiastica dignitate constitutum, onere imposito ad eandem 
Sacram Congregationem Consistorialem quam primum remittendi au- 
thenticum exemplar actus peractae exsecutionis. 

Quibus super rebus praesens edit Consistoriale Decretum perinde 
valiturum ac si Apostolicae sub plumbo Litterae datae forent. 

Datum Romae, ex Aedibus Sacrae Congregationis Consistorialis, 
die vat Iulii, anno Mariali MCMLIy. 


gh Fr. A. I. Card. Prazza, Ep. Sabinen. et Mandelen., @ Secretis 
L. BS. 


Iosephus Ferretto, Adsessor 

CARTHAGINENSIS IN COLUMBIA 
ET VICARIATUS APOSTOLICI SANCTI GEORGII 


DECRETUM 
DE FINIUM MUTATIONE 


Ad satius consulendum spirituali utilitati Christifidelium in territorio 
vulgo « Departamento de Cérdoba » et « Departamento de Bolivar » de- 
gentium Exchus P. D. Paulus Bertoli, Archiepiscopus titularis Nico- 
mediensis et in Columbia Nuntius Apostolicus, ab Apostolica Sede 
postulavit ut fines archidioecesis Carthaginensis in Columbia et Vica- 
riatus Apostolici Sancti Georgii immutarentur. 

Ssmus Dominus Noster Pius Divina Providentia PP. XII, praeha- 
bitis favorabilibus votis Excmi P. D. Iosephi Ignatii Lépez Umajfia, 
Archiepiscopi Carthaginensis in Columbia et Excmhi P. D. Francisci 
Santos Santiago, Episcopi titularis Thebani in Phtiotide, et Vicarii 
Apostolici Sancti Georgii, ac de consilio Eminentissimi ac Reverendis- 
simi P. D. Petri S. R. E. Cardinalis Fumasoni Biondi, S. Congrega- 
tionis de Propaganda Fide Praefecti, ratus hoc animarum saluti profu- 
turum, oblatis precibus benigne annuere dignatus est. 

Quapropter, suppleto, quatenus opus sit, quorum intersit vel qui sua 
interesse praesumant consensu, de plenitudine Apostolicae potestatis, 
praesenti Consistoriali Decreto regionem ad laevam ripam fluminis cui 
nomen Magdalena usque ad locum vulgo Brazo de Loba patentem et 
municipia vulgo: Simiti, San Martin de Loba, Olaya Herrera seu 
Bodega Central, Barranco de Loba complectentem ac praeterea muni- 
cipiorum partes quae nuncupantur : Santa Rosa Sudan, la Rufina, Los 
Cafios de Colorado et Tiquicio Nuevo, excepta tamen insula vulgo 
Mompos, ab archidioecesi Carthaginensi in Columbia distrahit una 
cum omnibus ecclesiis, piis fundationibus bonisque temporalibus ad 
praefatae regionis paroecias pertinentibus, atque, mutatis utrimque 
finibus, Vicariatui Apostolico Sancti Georgii adnectit; quae regio in 
posterum Sacrae Congregationi de Propaganda Fide erit subiecta. 

Mandat insuper Sanctitas Sua ut acta et documenta memoratas 
paroecias respicientia a Curia archiepiscopali Carthaginensi in Columbia 
ad Curiam Sancti Georgii, quam primum, transmittantur. 

Ad haec perficienda Sshus Dominus Noster memoratum Exe. P. D. 
Paulum Bertoli deputare dignatus est, necessarias et opportunas tri- 
buens ei facultates, etiam subdelegandi ad effectum de quo agitur quem- 
libet virum in ecclesiastica dignitate constitutum, onere imposito ad 
Sacram Congregationem Consistorialem, cum primum fas erit, authen- 
ticum exemplar transmittendi actus peractae exsecutionis. 

Quibus super rebus praesens edi iussit Consistoriale Decretum pe- 
rinde valiturum ac si Apostolicae sub plumbo Litterae datae fuissent. 

Datum Romae, ex Aedibus S. Congregationis Consistorialis, die 3 
Novembris anno Mariali 1954. 


& Fr. A. I. Card. Pt,zza, Ep. Sabinen. et Mandelen., a Secretis 


L. 


Iosephus Ferretto, Assessor 


SACRA CONGREGATIO DE PROPAGANDA FIDE 


NYEREN. - MERUEN. 


DECRETUM 
DE DIORCESIUM LIMITIBUS 


Ad aptius catholicam fidem in Kenyae territorio prolatandam, preces 
ad hane Sacram Congregationem de Propaganda Fide porrectae sunt 
ut iurisdictionis limites territoriales Nyerensem inter et Meruensem 
dioecesim clarius definirentur, scilicet; ut finis utriusque dioecesis qui 
originem ducit a limite meridionali districtus civilis de Marsabit limitem 
teneat provinciae civilis de Rift Valley usque ad locum ubi flumen, quod 
vulgo dicitur Maranya, confluit in flumen, quod vulgo dicitur de Uaso- 


Nyiro. 

Insuper in meridionali parte finem utriusque dioecesis ita definien- 
dum visum est: limes dioecesium a cursu fluminis, quod vulgo Thika 
dicitur, determinationem accipiat, a puncto intersectionis gradus I° lat. 
mer. cum eodem flumine usque ad locum confluentiae in flumen quod 
Sagana dicitur ac deinde limes designetur a cursu huius fluminis Sa- 

gana usque ad locum confluentiae fluminis Robin-gachi-Thiba in flumen 
Sagana. 

Quas preces eadem Sacra Congregatio de Propaganda Fide exci- 
piens, de mandato Sanctissimi Domini Nostri Pii Divina Providentia 
Papae XII, vigore scilicet facultatum ab Eodem Sanctissimo Domino 
Nostro sibi concessarum, praesenti Decreto statuit ut territoriorum fines 
Nyerensem inter et Meruensem dioeceses modo de quo supra defini- 
rentur. 

Datum Romae, ex Aedibus eiusdem Sacrae Congregationis de Pro- 
paganda Fide, die 14 mensis Iunii a. D. 1954. 


P. Card. FuMAsont Brionpt, Praefectas 


L. & 8. 


7 P. Sigismondi, Archiep. tit. Neapolitan. in Pisidia, a Secretis 


SACRA CONGREGATIO DE SEMINARS 
ET STUDIORUM UNIVERSITATIBUS 


DECRETUM 


INSTITUTUM IURIS CANONICI ERIGITUR IN FACULTATE THEOLOGICA PUBLICAE 
STUDIORUM UNIVERSITATIS MONACENSIS IN BAVARIA. 


De legibus quibus humana societas regitur cum Catholica Ecclesia 
naviter sit sollicita, nihil Sacrae Congregationi de Seminariis et studio- 
rum Universitatibus antiquius est quam Iuris Canonici studia fovere 
atque provehere. Cumque compertum sit Institutum Iuris Canonici, 
quod in Theologica Facultate publicae studiorum Universitatis Monacen- 
sis exstat, ab Apostolica Sede die xvi1 m. Maii a. D. MCMXLIX ad expe- 
rimentum adprobatum, probe studioseque per elapsum feliciter quin- 
quennium enituisse tum delectis eruditisque magistris tum scientificis in- 
vestigationibus, cum praelectionibus et operibus egregie scriptis, Statutis 
quidem adamussim servatis quae die X m. Ianuarii a. D. MCML rata 
atque firma habita sunt, Sacra haec Congregatio ad maiorem Dei glo- 

riam, ad Ecclesiae decus et incrementum ingenuaeque doctrinae profe- 
ctum Institutum Iuris Canonici in Theologica Monacensi Facultate erigit 
erectumque declarat eidemque potestatem tribuit academicos gradus in 
Iure Canonico conferendi, omnibus agnitis iuribus, honoribus, muneri- 
bus, officiis et privilegiis quae huiusmodi Ecclesiasticis Facultatibus de 
more pertinent. 

Ceteris servatis de iure servandis, contrariis quibuslibet minime ob- 
stantibus. 

Datum Romae, ex Aedibus Sancti Callisti, d. xxx m. Aprilis a. ID. 
MCMLIV, B. Mariae V. sacro. 


+B I. Card. Pizzarpo, Ep. Albanen., Praefectus 


L. S. 
{ C. Confalonieri, Archiep. Nicopolitan., a Secretis 


II 
DECRETA 


Ssmhus D. N. Pius divina Providentia Papa XII decretis Sacrae Con- 
gregationis de Seminariis et studiorum Universitatibus : 


die 10 Maiti 1954 — Neo-Eboracense (New York) Institutum Musi- 
cae Sacrae, a « S. Pio X » nuncupatum, romano Pontificio Instituto Mu- 
sicae Sacrae affiliatum constituit. 

die 3 Iunii 1954 — Studium Theologicum Abbatiae O. S. B. Soles- 
mensis (Solesmes) Theologicae Facultati Catholicae Universitatis An- 
degavensis (Angers), ad quinquennnium affiliatum constituit. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 25 geunaio 1955, nel Palazzo Apostolico Vaticano si ¢ adunata 
la S. Congregazione dei Riti preparatoria, nella quale gli Emi e Revini Si- 
gnori Cardinali, i Revi Prelati Officiali ed i Revmi Consultori teologi hanno 
discusso sul martirio dei Servi di Dio Giovanni Battista Turpin du Cormier 
e Compagni, martiri della Rivoluzione francese. 

In Congregazione ordinaria gli Emi e Remi Signori Cardinali ed i Remi 
Prelati Officiali hanno esaminato le relazioni dei Revisori teologi sopra gli 
scritti dei Servi di Dio: 

1. Beato Ermanno Giuseppe, dell’Ordine dei Premostratensi. 

2. Adolfo Kolping, sacerdote secolare. 

3. Pietro Giuseppe Savalberg, sacerdote, fondatore della Congregazio- 
ne dei Fratelli e Sorelle di San Giuseppe. 

4. Maria Cristina Brando dell’Immacolata Concezione, fondatrice delle 
Suore Vittime espiatrici del S. Cuore di Gesu. 

Infine hanno trattato della approvazione e della concessione dell’ Ufficio 
e Messa di San Pio X. 


Martedi, 8 febbraio 1951, nel Palazzo Apostolico Vaticano si é adunata la 
8S. Congregazione dei Riti ordinaria, nella quale gli Ei e Revmi Signori 
Cardinali e i Revi Prelati Officiali hanno discusso : 

1. Sulla riassunzione di Causa del Beato Giuliano Maunoir, confes- 
sore, della Compagnia di Ges. 

2. Sulla introduzione di Causa del Servo di Dio Giuseppe Gerard, sa- 
cerdote professo della Congregazione degli Oblati di Maria Immacolata. 

3. Sulla introduzione di Causa della Serva di Dio Maria degli Aposto- 
li (Teresa von Wullenweber), fondatrice dell’Istituto delle Suore del Divin 
Salvatore. 

Gli Emi Signori Cardinali hanno inoltre esaminato la relazione sugli 
seritti dei Servi di Dio: 

a) Luigi Brisson, sacerdote, fondatore degli Oblati di S. Francesco 
di Sales. 

b) Benedetto Menni Figini, sacerdote, dell’Ordine degli Ospitalieri 
di S. Giovanni di Dio, fondatore delle Suore Ospitaliere del S. Cuore di 
Gesu. 
ce) Guglielmo Janauschek, sacerdote, della Congregazione del SS. Re- 
dentore. 


Venerdi, 18 febbraio 1955, nel Congresso ordinario della S. Congregazione 
dei Riti furono esaminate le Posizioni sul Non Culto dei Servi di Dio Pio IX 
ed Edoardo Giuseppe Rosaz, Vescovo di Susa, fondatore della Congregazio- 
ne delle Suore Terziarie di San Francesco di Susa. 

Martedi, 22 febbraio 1955, nel Palazzo Apostolico Vaticano, alla augusta 
presenza del Santo I’adre, si é adunata la 8. Congregazione dei Riti generale, 
nella quale gli Emi e Revmi Signori Cardinali, i Revmi Prelati Officiali ed 
i Revmi Consultori teologi hanno date il loro voto sul martirio dei Servi di 
Dio Leone Ignazio Mangin, Paolo Denn, sacerdoti professi della Compagnia 
di Gest, ed altri 42 soci indigeni, uccisi in odio alla fede in Cina nel 1900; 
nonché sull’eroismo delle virti delle Serve di Dio Maria della Provvidenza 
(Eugenia Smett), fondatrice delle Suore Ausiliatrici delle anime purganti, e 
Clelia Barbieri, fondatrice delle Suore Minime dell’ Addolorata. Al termine 
della Congregazione il Santo Padre si ¢ degnato disporre che si pubblichino 
i decreti relativi al martirio e alle virti dei predetti Servi di Dio. 


Nel Congresso ordinario della S. Congregazione dei Riti del giorno 11 mar- 
zo 1955, é@ stato trattato: della validita dei processi ordinari ed apostolici 
della Serva di Dio : 

1. Maria Margherita Dufrost De Layemmerais, vedova D’ Youville, fonda- 
trice della Congregazione delle Suore di Carita di Montréal, Canada. 

2. Antonia Maria della Misericordia, fondatrice delle Oblate del Sstho 
Redentore. 

E sul non culto della Serva di Dio Maria degli Apostoli (Teresa von Wuel- 
lenweber), fondatrice delle Suore del Divin Salvatore. 


Martedi, 15 marzo 1955, nel Palazzo Apostolico Vaticano si é adunata la 
Sacra Congregazione dei Riti ordinaria, nella quale gli Emi e Revmhi Signori 
Cardinali ed i Revihi Prelati Officiali hanno discusso sulla introduzione di 
Causa dei Servi di Dio: 

1. Francesco Faa di Bruno, sacerdote, fondatore delle Suore del Suf- 
fragio e di Santa Zita. 

2. Basilio Artonio Moreau, sacerdote, fondatore della Congregazione 
di Santa Croce. 

Hanno inoltre preso in esame le relazioni dei revisori teologi degli scritti 
dei Servi di Dio: 

1. Andrea Bessette, fratello professo della Congregazione di Santa Croce. 

2. Simone Valadier, sacerdote professo dell’Ordine dei Frati Minori, 
fondatore delle Suore Francescane Missionarie ; 

3. Girolamo Jaegen, laico. 


SEGRETERIA DI STATO 


NOMINE 


Con Brevi Apostolici, il Santo Padre Pio XII, felicemente regnante, si é 
degnato di nominare : 


16 giugno 1954. S. E- Revina Monsig. Levame Alberto, Arcivescovo tit. di 
Chersoneso di Zechia, Nunzio Apostolico in 
Irlanda, 


2 
. 

23 


24 


14 


29 


6 


12 


11 


luglio 


settembre 


ottobre 


novembre 


» 


» 


dicembre 


gennaio 1955. 


1954. 


» 


» 


» 


» 


» 


» 


» 


I’Emo e Reviho Signor Cardinale Micara Clemente, Pro- 
tettore delle Terziarie Francescane Regolari di 
Nostra Signora del Rifugio, di San Pedro Tla, 
Jal, (Messico). 

I’Emo e Revo Signor Cardinale Ciriaci Pietro, Protet- 
tore delle Povere Suore delle Scuole di Nostra 
Signora di Horazdovice (Cecoslovacchia). 

S. E. Reviha Monsig. Lombardi Armando, Arcivescovo 
tit. di Cesarea di Filippo, Nunzio Apostolico in 
Brasile. 

L’Emo e Revmo Signor Cardinale Ruffini Ernesto, Protet- 
tore delle Suore della Carita « Principe Pala- 
gonia » (Palermo). 

L’Emo e Revihno Signor Cardinale Valeri Valerio, Protet- 
tore delle Suore di Notre Dame de Charité, di 
Cherilly-Larue (Seine, Francia). 

L’Emo e Reviho Signor Cardinale Aloisi Masella Bene- 
detto, Prefetto della Sacra Congregazione della 
Disciplina dei Sacramenti. 

L’Emo e Revino Signor Cardinale Cicognani Gaetano, Pro- 
tettore delle Francescane Figlie della Miseri- 
cordia (Palma de Mallorca). 

L’Illho e Reviho Monsig. Bartoccetti Vittorio, Prelato 
Votante del Supremo Tribunale della Segnatura 
Apostolica. 

Ss. E. Monsig. Mozzoni Umberto, Arcivescovo tit. 
di Side, Nunzio Apostolico in Bolivia. 

L’Emo e Reviho Signor Cardinale Cicognani Gaetano 
Prefetto del Supremo Tribunale della Segnatura 
Apostolica. 

S. E. Revita Monsig. Centoz Luigi, Arcivescovo tit. di 

. Edessa di Osroene, Nunzio Apostolico in Cuba. 

E. Reva Monsig. Punzolo Luigi, Arcivescovo tit. di 

Sebastea, Nunzio Apostolico nel Paraguay. 

S. E. Revina Monsig. Bruniera Alfredo, Arcivescovo tit. 
di Claudiopoli di Onoriade, Delegato Aposto- 
lico nel Congo Belga e nel Ruanda Urundi. 

L’Emo e Revmo Signor Cardinale Pizzardo Giuseppe, Pro- 
tettore delle Cappuccine Eucaristiche dell Ado- 
razione Perpetua (Messico). 

I’Emo e Revino Signor Cardinale Cicognani Gaetano, 
Protettore delle Suore Francescane (Mont- 
pellier). 

I’Emo e Reviho Signor Cardinale Aloisi Masella Bene- 
detto, Protettore delle Orsoline dell Unione Ro- 
mana (Roma). 

L’Emo e Revinio Signor Cardinale Léger Paolo Emilio, 
Protettore delle Adoratrici del Preziosissimo 
Sangue del’ Unione di 8. Giacinto P. Q. (Ca- 
nada). 

4 gennaio 1955. Monsig. 


18 » »  Monsig. 


19 » »  Monsig. 


» »  Monsig. 
3 febbraio » Monsig. 


26 » »  Monsig. 
2 marzo »  Monsig. 
3 Monsig. 


Con Biglietti della Segreteria di Stato, il Santo Padre Pio XII, felice- 
mente regnante, si ¢ degnato di nominare : 


16 febbraio 1955. i Revi Padri Tocanel Pietro, dei Frati Minori Conven- 


25 ottobre 1954. Monsig. 


1955. |.’Emo e Revino Signor Cardinale Pizzardo Giuseppe, Pro- 


tettore delle Suore Agostiniane di S. Giovanm 
Valdarno (Fiesole). 


26 » »  L’Etho e Revino Signor Cardinale Pizzardo Giuseppe, Pro- 


tettore delle Suore Domenicane del Terz’ Ordine 
di S. Domenico, dell’Immacolata Concezione 
in Great Bend (Dodge City). 


31 » »  L/Iltho e Revmo Monsig. Sabattani Aurelio, Prelato Udi- 


tore aggiunto del Tribunale della Sacra Ro- 
mana Rota. 


l4 febbraio » L’Emo e Revo Signor Cardinale Aloisi Masella Bene- 


detto, Protettore delle F'iglie del Cuore di Gest 
(Roma). 


tuali, Abell4n Pietro M., della Compagnia di 
Gesi, Walter Giovanni, degli Scolopi, Van 
Biervliet Alberto, dei Redentoristi, Heston 
Edoardo, deila Congregazione di Santa Croce, 
Escudero Gerardo, dei Claretiani e il Revmo 
Don Del Portillo Alvaro della Societa Sacerdo- 
tale della Santa Croce (Opus Dei), Consultori 
della Sacra Congregazione dei Religiosi. 


» » e Reviao Monsig. Flores Martin Giacomo, 


sultore della Sacra Congregazione dei Seminari 
e delle Universita degli Studi. 


NECROLOGIO 


Pereira de Andrade Teofilo Giuseppe, Vescovo 
tit. di Urusi. 

Fernandes Vittore Rosario, Vescovo di Man- 
galore. 

Valakuzhyll Severios Giuseppe, Arcivescovo-Ve- 
scovo di Tiruvalla per i Siro-Malankaresi. 

Scharnag] Antonio, Vescovo tit. di Zenopoli in 
Isauria. 

Dema Pietro, Vescovo tit. di Apollonide. 

Forget Anastasio, Vescovo di San Giovanni di 
Québec. 

Diaz Luigi Adriano, Vescovo tit. di Celenderi. 

Béguin Virgilio Giuseppe, Arcivescovo di Auch. 

Halbert Giulio, Vescovo tit. di Archelaide. 

LIBRERIA EDITRICE VATICANA 
CITTA DEL VATICANO 


ORDO SABBATI SANCTI 


QUANDO VIGILIA PASCHALIS INSTAURATA PERAGITUR 
EDITIO ALTERA 

Editio maior 
Fasciculus 48 paginarum, ad formam Missalis, Deets, rubris ac nigris typis, una 
cum cantus adnotatione, nitide impressus, continens Decreta S. Rituum Congre- 
gationis, Ordinationes, atque integrum ritum Sabbati sancti, textum scilicet litur- 
gicum et rubricas cum variationibus, ad normam decreti diei 11 ian. 1952 digestas. 

Fasciculus, S. Rituum Congregationis cura editus, utilissimus erit iis omnibus, qui 
vigiliam paschalem instauratam celebrare voluerint. 
Linteo contectus, sectione foliorum rubra, Lit. 600 ($ 1). Foliis solutis, Lit. 400 ($ 0,70) 


Editio minor 
Fasciculus ad unguem exhibens editionem maiorem, si mensuram exceperis (15,5 x 21,5) 
Linteo contectus, sectione foliorum rubra, Lit. 400 ($ 0,70). Foliis solutum, Lit. 250 ($ 0,40) 


MISSA IN DOMINICA PALMARUM 


cum cantu. Accedunt Hora Tertia, Aspersio aquae benedictae et Benedictio Palmarum. 
Excerptum ex Officio Maioris Hebdomadae. Editio typica Vaticana. pp. 64, Lit. 100 ($ 0,20). 


CANTUS PASSIONIS DOMINI NOSTRI IESU CHRISTI 


secundum Matthaeum, Marcum, Lucam et Ioannem, SS.mi D. N. Benedicti XV Pontificis Maximi 
iussu restitutus et editus, ex editione authentica excerptus 
Fascicutus I. Chronista. Cantus Evangelii ad libitum. — Fascicutus II. Christus. Fascicuus III. Synagoga. 
editio in fol. min. (23 X 33); in charta manufacta et charactere rubro et nigro, in tres fasciculos divisa. - 
tres fasciculi, li linteo nigro seiunctim contecti, titulo aureo, Lit. 2500 ($ 5). Editio in-8° min., fol. 96; cum. 
incisis imaginibus nigris - Linteo contectum, sectione foliorum rubra, Lit. 700 ($ 1,30). 


STUDIA ANSELMIANA 


Fasc. 36 


EARLIER AMBIGUA 
OF SAINT MAXIMUS THE CONFESSOR 


AND HIS REFUTATION OF ORIGENISM 
by 
Porycarp SHERwoop O. S. B 
Professor at the Pontifical Institute S. Anselmo, Rome 
25 X 17 cm., XvI-235 pages. — Pretium: L. 3.000 ($ 6) 


Sanctus Maximus (580-662), cognomine « Confessoris » honoratus, fidei catholicae intrepidus in imperio 
Byzantino defensor, testis- praeclarus est in historia theologiae et dogmatis. Hoc novo volumine investigationes 
instituuntur circa opus ‘eius Ambigua in Gregorium Theologum, in quo theologiam egregie exposuit et defendit. 

In. prima parte cl. Auctor textum operis, secundum complures codices manuscriptos emendatum, analysi 
studiose subicit, indicans quid S. Maximus ex S. Scriptura, quid ex SS. Patribus hauserit. Secunda pars volu- 
minis dedicatur studio, qua ratione S.. Maximus Origenismum refutaverit, ubi fundamenta philosophica theo- 
logiae maximianae illustrantur, _conceptus relationis inter naturam et gratiam, cxtem, apocatastasis etc. — 

-copiosi in fine de rebus tractatis adduntur. 

LIBRERIA EDITRICE VATICANA 
CITTA DEL VATICANO 


LATINITAS 


COMMENTARII LINGVAE LATINAE EXCOLENDAE 


QVARTO QVOQVE MENSE EX OFFICINA LIBRARIA VATICANA PRODEVNTES 


Consilium commentariis moderandis sedem habet 
in Urbe Vaticana, ad quod dandae epistulae hisce 
verbis inscribantur: « Latinitas» — Citta del Vaticano. 

Pecuniae vero curandae praeest bibliopola Vatica- 
nus; quapropter nummariae chartulae aliaque fd genus 
sic inscribenda sunt: Libreria Editrice Vaticana - Citta 
del Vaticano. (In Italia autem pecunia apud publici 
cursus diribitoria ad eiusdem tabernae librariae nomen 
et numerum (C/C 1-16722) referri potest). 


Pro commentariis sunt in annum solvendae: in 
Italia lib. 1000 - extra Italiam lib. 1500 vel $ 3. 

Singula opuscula veneunt: in Italia lib. 300 - extra 
Italiam: lib. 400 vel $ 0,80. 


Materiae, in quibus commentariorum scriptores versantur, hae sunt praecipuae: agitur enim in iis de bono 
et recto ac vitae christianae officiis; praecepta Latine scribendi tractantur, quae sunt de re grammatica, de 
structura verborum seu syntaxi, de vincienda et ornanda oratione, de vocabulorum vi, de novatis novandisque 
verbis, atque in veteres Latinitatis auctores inquiritur ex philologorum instituto. Locus quoque est disserendi 
de ratione et via, qua lingua haec tradatur, et de libris in tironum usum editis. Praeterea industria ponitur in 
litteris, quibus vel Romanorum inclaruit aetas, vel viri, qui ab humanitate nomen accepere, vel recentiores 
nominis famam sunt adepti. Quorum scripta, nondum edita, interdum per hosce commentarios in lucem pro- 
feruntur. Monumenta etiam, quae Ecclesia Catholica, sermone Latino usa, prodidit per saecula, solent perspici, 
atque ea, quae ad naturae pervestigationem, artes reconditas novaque inventa pertinent, eadem hac lingua 
enuntiari, ut omnibus truditis innotescant. Alia vero scripta eo praesertim consilio sunt condita ut elegantis 
sermonis Latini specimina praebeantur ex more fere hominum, ab humanitate nuncupatorum. Utiles denique 
sunt et ad cognoscendum iucundae partes commentariorum minores, quarum hi sunt tituli: Quem locum nosiris 
hisce diebus lingua Latina obtineat — Brevia horum dierum acta — Ad propositas quaestiones responsa — Ex litteris redditis - 
Ex aliorum commentariis flosculi delibati — Scripta recensita — Libri dono accepti. Nec desunt venditorum nuntia lauda- 
tiva, lingua Latina conscripta. 


Hi commentarii, postquam coepti sunt emitti, omnes fere orbis terrarum partes pervaserunt et sermonis 
Latini cultorum animos non sine assensu et probatione ad se converterunt. Sacrum vero Consilium Seminariis 
studiorumque Universitatibus praepositum litteris prid. cal. Oct. a. mpccccim datis eosdem commentarios 
studiorum sedibus sibi subiectis maximopere commendavit. 

lis igitur, qui subtiliorem cognitionem rationemque litterarum Latinarum persequuntur, qui incorrupti 
sermonis Romani usu delectantur, qui eum animorum culturae, hisce etiam diebus nostris, vinculum habent, 
adulescentibus denique huiusmodi litterarum studio deditis, hi commentarii maxime utiles sunt et accommodati. 

